Ruby in an ocean: 2010\nΗ νεότητα πονάει\nO Alex Jones για την κρίση: Παραλήρημα που επισκιά...\nΑναλυτές, δημοσιογράφοι και καθηγητές λένε τα πράγ...\nΠάγωμα καταθέσεων; Μάλλον εκτός ΟΝΕ θα συμβεί.\nΤα νούμερα μας νοιάζουν τώρα...\n3oς Παγκόσμιος (μία εισαγωγή)\nΟ άνθρωπος ο ονειροπόλος, αυτός που επιθυμεί, αυτός που αγαπάει το σώμα του και σέβεται το πνεύμα του, που φαντασιώνεται εικόνες γονιμότητας και ερωτικής γιορτής, αυτός που δημιουργεί κάτι πρωτότυπο και μοναδικό και όλη του η ζωή είναι σαν ένα παραμύθι, εκείνος που βρίσκεται κοντά στα συναισθήματά του, που αφήνεται στα βάθυ των στιγμών, που βρίσκεται σε ένα εκλεπτυσμένο επίπεδο βίωσης των συναισθημάτων του, που μαζί με την επιθυμία αγκαλλιάζει όλους τους ανθρώπους, όλα τα άλλα σώματα, ο άνθρωπος που δε φοβάται τα άλλα σώματα, να τα κοιτάξει, να τα αγγίξει, να τα φιλήσει, ο άνθρωπος αυτός,\nόταν καλείται να περιορίσει τη φαντασία του για να προσηλωθεί στους σκοπούς της παραγωγικότητας, όταν φιλτράρει τις επιθυμίες του με βάση το χρηματικό τους κόστος, όταν οι "ελεύθεροι άνθρωποι" τον φοβίζουν όσο και οι υποταγμένοι, όταν παύει να νιώθει και μόνο σκέφτεται πως θα βγάλει λεφτά και που θα βρει δουλειά, όταν τρέχει, τρέχει με τη σκέψη αλλά δε φτάνει, δε φτάνει διότι η ταχύτητα του μυαλού είναι μεγαλύτερη από αυτή του χρόνου που διαθέτει, και τότε το σώμα ασφυκτιά, δεν αναπνέει, δεν επικοινωνεί, κλείνεται και αμύνεται. Ντύνεται και περπατά σφιχτά, και παίρνει ύφος σκληρό, κατηφές και ανάξιο εμπιστοσύνης. Πονάει ο άνθρωπος όταν ο δημοκρατικός εξισωτισμός του από ιδεαλιστική αξία μετατρέπεται σε έναν αναπόδραστο ρεαλισμό που καραδοκεί στο νου του και τον πετάει στους δρόμους της βρώμας, στους ανθρώπους τους φτωχούς, την εργασία την εκμεταλλεύτική. Πιο πολύ απ'όλα όμως πονάει όταν το ανελεύθερο πνεύμα υποδεικνύει στο σώμα την περικοπή των επιθυμιών του, το κόψιμο της καύλας, την αντικατάσταση της επιθυμίας με τη συστολή, της πρόκλησης με το φόβο, της τόλμης με την ενοχή, της ικανοποίησης με την ψευδαίσθηση.\nPosted by VKP at 10:36 PM No comments:\nLabels: Κείμενα, Νεολαία\nΜια φορά υπήρξε ένα αγόρι\nπου πέρασε την αγάπη για αδυναμία\nκαι προτίμησε να μείνει δυνατό\nωσπου η δύναμή του έγινε εμμονή\nκαι η εμμονή του φυλακή.\nΤότε ένιωσε το σώμα του φυλακισμένο\nκαι το πνεύμα του ανελεύθερο,\nθέλησε να απελευθερωθεί\nκαι να πηδήξει στο κενό.\nΤελευταία στιγμή είδε τη φυλακή\nκαι την εμμονή\nμα ένιωσε τόσο αδύναμο να αποδράσει\nπου κατάλαβε ότι μόνο η αγάπη θα του δώσει ελευθερία.\nPosted by VKP at 3:02 PM 6 comments:\nΚοιμήθηκα με την ελπίδα ότι αύριο όλα θα λάμψουν σαν τα παιδιά που παίζουν μπάλα και εσύ τα κοιτάς από έναν άλλο μαγικό κόσμο . Είδα πολλά όνειρα ακαταλαβίστικα και ξύπνησα λέγοντας σήμερα να κάνω εκείνο που πραγματικά θέλω. Και παρά τον ίλιγγο πήγα στην πορεία και φώναξα για να ξυπνήσω. Μόνος, χωρίς σαφές νόημα, κόσμος που βαριέται, νέοι που θα πεινάσουν αλλά χαμογελούσαν, γύρω γύρω να κοιτάνε σα σε καρναβάλι , σα να μη ζουν εδώ και να μη βλέπουν , να μη σκέφτονται. Τα πράγματα γι’αυτούς έχουν πάρει το δρόμο τους και δε γυρίζουν πίσω. Έτσι αποκαλούν τις πορείες, τις απεργίες, την αριστερά, τον κομμουνισμό. Και αν τους ρωτήσεις τι βλέπουν μπροστά σου λένε τίποτα, θα δούμε, θα παλέψουμε. Δε βλέπουν ότι προσπαθούν να τους κάνουν θύματα της αγοράς, να ζητάνε χρήμα για κερδοσκοπία και όχι για συναλλαγές ή προφύλαξη, κατά τη θεωρία του χρήματος της Μακροοικονομίας. Να μας κάνουν ανασφαλή ζώα αλλά εν δυνάμει πλούσια, όπου ο πλούτος είναι μια δυνατότητα, η συσσώρευσή του μια ικανότητα και η διατήρησή του μία αξία.\n«Καμία ασφάλεια, οικονομική, κοινωνική, προσωπική, οικογενειακή. Όλα παίζουν κύριε Έλληνα που νόμιζες ότι με τα λεφτά που έχεις στην άκρη θα κάνεις ότι γουστάρεις». Λένε έτσι αλλά δεν καταλαβαίνουν ότι στοχοποιούν την πηγή ρευστότητας πολύ μεγάλου ποσοστού των ελληνικών νοικοκυριών, των χρημάτων δηλαδή για σκοπούς προφύλαξης. Θέλουν να μεταφέρουμε αυτά τα χρήματα στις τράπεζες και σε αυτούς που κερδοσκοπούν. Διασπούν τον οικογενειακό πρώτα οικονομικό προγραμματισμό αλλοιώνοντας τις ενδοοικογενειακές σχέσεις και δημιουργούν κοινωνική έκρηξη που μόνο με καταστολή αντιμετωπίζεται. Κράτος, ο παραδοσιακός του ρόλος άλλωστε. Ζήτω ο Χομπς! Μόνο που αυτός τα έλεγε σε διαφορετικές συνθήκες, όπου το φιλελεύθερο κράτος ήταν κάτι νεό και επαναστατικό. Ενώ το να λένε πάλι το ίδιο μας γυρίζουν αιώνες πίσω.\nΣκατά, δεν αξίζει να ασχολείται κανείς άλλο. Όλοι νιώθουμε οργή και θυμό και αντί να καθήσουμε μαζί και να διεκδικήσουμε την έξοδο από αυτή την κατάσταση θα μαχόμαστε σε ατομικιστική βάση για το ποιος έχει αδικηθεί περισσότερο ή λιγότερο. Άλλος ένας ρόλος του σύγχρονου φιλελεύθερου κράτους, το άτομο είναι ελεύθερο να λύσει τα προβλήματά του μόνο. Κατάργηση συλλογικών συμβάσεων. Και για να μην απεργείτε, να πάρτε μια απόλυση στο 4% και βουλώστε το να δείτε ποια είναι τα πραγματικά προβλήματα. Α, τι λέω, εννοώ ότι σας αποδεσμεύουμε, είστε ελεύθεροι να βρείτε αλλού εργασία.\nΣας ευχαριστούμε. Δε θα τα βάλουμε μαζί σας. Δε φταίτε εσείς εξάλλου, φταίει το σύστημα και το κράτος. Πάω να βαρέσω μια ένεση για να συνέλθω από το μίσος που κακώς με κυριεύει απέναντί σας. Οργή που βασίζεται σε λανθασμένες δικές μου προσδοκίες για ένα μέλλον γεμάτο χαρά, αγάπη και ομορφιά. Ένα μέλλον που να βασίζεται στην αναπαραγωγή μέσω της κοινωνικής εργασίας και προσφοράς. Που να αγαπά τα παιδιά. Σκατά, ο άνθρωπος είναι μαλακισμένο ζώο, ηλίθιο, εγωιστικό και κακό. Πέφτω στην παγίδα σας, με πείθετε ότι όντως έτσι είναι ο άνθρωπος. Αυτό εξάλλου δεν είπε ο Χομπς και οι όμοιοι του σήμερα;\nPosted by VKP at 5:14 AM 1 comment:\nLabels: Οργή, παραλήρημα, πορείες\nΟ Χρήστος ο Αλβανός είναι από τους καλύτερούς μου φίλους. Τον παρακολουθώ πως κάνει τις εργασίες που του αναθέτει ο πατέρας μου και εγώ. Με όρεξη, ενδιαφέρον, ταχύτητα και εντέλλεια. Τον κοιτάζω με συγκαταβατικό χαμόγελο όταν ο θείος μου από χαμηλά του φωνάζει χαϊδευτικά «Παλιοαλβανέ!» ενώ εκείνος χτυπάει τα ελαιόκλαδα το Δεκέβρη. Γελάει κι αυτός γιατί ξέρει ότι και ο θείος τον έχει ανάγκη πολύ. Να σου χτίσει, να σε συμβουλέψει, να πάρει πρωτοβουλίες. Καμιά φορά όταν έχουν τα δικά τους ενώ αυτός αυτοσχεδιάζει στο σκάψιμο, το χτίσιμο, το βάψιμο και αλλού τον μαλώνουν. Αυτός τότε να δείτε πως στεναχωριέται, χαμηλώνει το κεφάλι και δε μιλιέται. Σε λίγο βέβαια, όλα έχουν ξεχαστεί. Και καθόμαστε όλοι μαζί να φάμε το κολατσιό με ελιές και τυρί και εκεί να δεις γέλιο. Μου αρέσει που τα ελληνικά του δεν είναι καλά αλλά ξέρει ονομασίες που εγώ δεν έχω ακούσει ποτέ, για υλικά πράγματα περισσότερο π.χ. το όνομα ενός κατασκευαστικού υλικού.\nΚοιτάζει τον δικό μας πλούτο και δε φθονεί αν και θα ήθελε να έχει και αυτός το δικό του σπίτι, έστω ένα διαμέρισμα. Εγώ μερικές φορές σκέφτομαι ότι αν είναι να αφήσεις κληρονομιά σε κάποιον ε, αυτός θα έπρεπε να είναι και εκείνος που έχει δουλέψει περισσότερο για τη ίσα μέχρι τώρα διατήρηση αυτού του πλούτου. Δεν αναφέρομαι μόνο στο δικό μου σπίτι αλλά σε όλη τη χώρα που την έχουν χτίσει μετανάστες. Το ίδιο έχει πει και ο πατέρας μου σαν σε απειλή εναντίον μου που δε βοηθάω στις δουλειές του χωραφιού και παρόλο που χαίρομαι που δε θα πιάσει η απειλή, κατανοώ την ορθότητα του επιχειρήματος. Ο Χρήστος, βλέπετε, είναι ο καλύτερος φίλος του πατέρα μου, ενός νοσταλγού της τίμιας εργατικότητας και της παλαιάς καλής αγροτιάς, αν και εξαναγκαστικά -λόγω επαγγέλματος -αστού. Οι παλαιοί και μετανοημένοι κομμουνιστές (αν ποτέ υπήρξε τέτοιος ο Χρήστος, που από τον τρόπο που μιλάει για τον κομμουνισμό μάλλον δεν υπήρξε) μας μαθαίνουν τον κομμουνισμό ως μετανάστες.\nΒλέπω όμως και την αγωνία του μόχθου, την αβεβαιότητα των δουλειών όταν αλλάζει κάθε μήνα αφεντικό και τον κίνδυνο να τον κοροϊδέψουν. Και τη τσιγκουνιά του που μερικές φορές νομίζει ότι είναι ο μόνος άνθρωπος στον κόσμο που δουλεύει. Ούτε μηχανάκι δεν παίρνει παρά τη τόση δουλειά που έχει ρίξει. Και δεν είναι ότι δεν έχει στην άκρη.\nΤο πιο ωραίο και γλυκό όπως σημειώνει η Α. είναι ότι προσπαθεί να βρει νύφη για το γιο ενός από τα περιστασιακά του αφεντικά, ενός γιατρού που έχει ένα γιο με λεφτά και σπίτι στην Ιταλία και με ρωτάει αν η Κ. είναι διαθέσιμη και τον ρωτάω σε μια βαθμίδα από το 1 έως το 10 πόσο μαλάκας είναι ο υποψήφιος γαμπρός και μου απαντά ότι όχι, ντάξει, καλό παιδί, λίγο δειλός κλπ και του λέω δηλαδή μαλάκας και εκεί να δεις γέλια. Ενώ αυτός ξεχορταριάζει και εγώ κουβαλώ τα χόρτα στην πυρά. Ή πάλι όταν μιλάμε για την εκκλησία που χτίζει και με ύφος που δεν ξέρεις αν είναι ειρωνικό ή απλά περιγραφικό αλλά σίγουρα αστείο, μας περιγράφει πόσο τρώνε οι παπάδες. Ο ίδιος λέει ότι είναι χριστιανός στην ψυχή αλλά το καραγκιοζιλίκι ενός ομοεθνούς του με το να πάει να βαφτιστεί στα 60 του δε θα το έκανε. Πόσο μάλλον όταν πρόκειται για ιδιοτελείς σκοπούς.\nΤέτοια και πολλά περισσότερα μόνο κατά τη διάρκεια χειρωνακτικής εργασίας γίνονται. Τότε σκέφτομαι, τι τα θέλω τα βιβλία και την επιστήμη, λες και βγάζω τίποτα. Κοίτα πόσο ζωντανός νιώθω με την σωματική εργασία. Κοίτα πόσο υπομονή μαθαίνεις να κάνεις βάφοντας σειρά με τη σειρά ένα ολόκληρο σπίτι, ξεχορταριάζοντας λίγο λίγο ένα χωράφι, μαζεύοντας μια μ ια τις ελιές… Ίσως να σκέφτομαι έτσι γιατί η υπομονή είναι αυτό που έχω περισσότερη ανάγκη καθώς μεγαλώνω.\nΟ Χρήστος ο Αλβανός δε ξέρει από ίντερνετ και υπολογιστές, διαβάζει αλλά δε γράφει ελληνικά και κοιτάζει αν η δουλειά που κάνει ανταμοίβεται άμεσα και σε χρήμα. Η γυναίκα του τον αποπαίρνει και το παιδί του μεγαλώνει στην Ελλάδα του 21ου αιώνα, αιώνες ολόκληρους απόσταση από τότε που ήταν αυτός παιδί στην Αλβανία της δεκαετίας του 70. Τρώει πολύ αλλά είναι αδύνατος, δουλεύει ασταμάτητα αλλά δεν παραπονιέται, ξέρει πολλούς ανθρώπους οι περισσότεροι από τους οποίους είναι αφεντικά αλλά με την υπομονή και το χαρακτήρα του έχει κερδίσει την εμπιστοσύνη τους. Ονειρεύεται πολύ να πάει στην Αμερική να δουλέψει ή στην Μύκονο όπου και θα βγάλει εύκολα λεφτά. Όμως δεν έχει στασό και κάνει τα διπλάσια από αυτά που θα του ζητήσεις. Είναι εντέλλει ένας ζωντανός άνθρωπος, ένας εργάτης με τα όλα του και κυρίως με πραγματικά και όχι φανταστικά προβλήματα. Από εκεί προκύπτει και η αλήθεια του, μια αλήθεια που με διδάσκει ήθος και με κάνει να ζηλεύω ώρες ώρες.\nPosted by VKP at 5:26 AM 4 comments:\nΔιαβάζω για την είσοδο διαδηλωτών στο κοινοβούλιο της Ιρλανδίας και ενθυμούμαι ότι την 5η Μαΐου που συνέβαιναν παρόμοια και στας καθημάς, εντός της βουλής το ΚΚΕ υπεραμυνόταν των κατηγοριών ότι υπέθαλπτε αυτούς που προσπαθούσαν να μπουν/ανέβουν στη βουλή. Αναρωτιέμαι λοιπόν πιο πολιτικό κόμμα θα μπορέσει να σηκώσει στην πλάτη του αυτή την κοινωνική δυναμική, αν η ίδια η αριστερά αμύνεται τόσο έντονα (για στρατηγικούς και πραγματικούς βέβαια λόγους αν και κανείς δεν πιστεύει ότι το ΚΚΕ μπορεί να παίξει ένα επαναστατικό πολιτικό ρόλο τώρα, αν το έκανε και ποτέ). Θα αναρωτιόταν κανείς τι το θέλουμε τότε? Και εγώ αυτό αναρωτιέμαι όχι μόνο για το ΚΚΕ αλλά και για το Συριζα που κάνει τα ίδια και χειρότερα με το να βρίσκεται διαρκώς σε εμφύλιο αντί να συσπειρώσει τις απογοητευμένες κοινωνικές μάζες. Τόση οργή από τόσες χιλιάδες κόσμο και κανείς δε μιλάει για ριζοσπαστικοποίηση (Συριζα) ή επανάσταση (ΚΚΕ). Αν το δεύτερο είναι αφελές το πρώτο δεν είναι καθόλου και το ξέρει ο Αλαβάνος και άλλοι εκεί.\nΓνώμη μου ότι αυτή η ριζοσπαστικοποίηση έχει δυναμικότητα που πρέπει να εκφραστεί πανευρωπαϊκά. Χρειάζεται να οργανωθεί μια νέα πρωτομαγιά, όχι βέβαια με γιορταστικούς ή συμβολικούς όρους αλλά με ριζοσπαστικούς. Έτσι θα ξυπνήσουμε και θα αναλαβουμε δράση με στόχο της συσπέίρωση της αριστεράς, μιας αριστεράς που θα δημιουργήσει αρχικά μια κρίσιμη μάζα, ένα 15 -20 % που πολύ γρήγορα θα πάρει την εξουσία (όπως το ΠΑΣΟΚ τότε). Αυτή η αριστερά βρίσκεται μέσα στο ΚΚΕ, το Σύριζα και κυρίως το ΠΑΣΟΚ. Εξυπακούεται ότι αυτό που λέγεται σήμερα ΠΑΣΟΚ δε θα υπάρξει ποτέ ξανά υπό αυτή τη μορφή. Η αρχή του τέλους του έχει γίνει εδώ και καιρό αλλά τώρα έρχεται η σκληρή συνειδητοποίηση που θα σπρώξει τον κόσμο προς νέες εναλλακτικές και τολμηρές προτάσεις.\nΟυφ, είχα ανάγκη από λίγη ελπίδα....\nPosted by VKP at 3:00 PM 3 comments:\nΑυτή η υπνηλία δεν έχει τελειωμό και μπορεί να οφείλεται καθαρώς στην άσχημη διάθεσή μου όπως επίσης και στο εντατικό κλίμα των ημερών. Δεν απόφυγα το προχθεσινό ξενύχτι για το διάβασμα των τελευταίων κειμένων των μπλόγκερς που παρακολουθώ. Μέχρι που η πολλή πληροφόρηση κάνει το κεφάλι μου πρωί πρωί να βουίζει. Πιάνω τον εαυτό μου να κάθομαι πριν ή και κατά τη διάρκεια του ύπνου να σκέφτομαι ομόλογα, τράπεζες, θεωρίες, ιδεολογίες, όνειρα. Μετά τα όνειρα όμως, τίποτα, απελπισία, επιστροφή στην άσχημη πραγματικότητα. Μα είναι τόσο άσχημη? Μοιάζει με τους κουκουλοφόρους και τους μπάτσους, με τους πρετεντέρηδες και τους αυτιάδες, τους νεοφιλελεύθερους και τους κομμουνισταράδες, τους ομιλούντες και τους διαφωνούντες, τους αιτιοκράτες και τους ονειροκράτες, αυτούς που ξέρουν και όλοι ξέρουν. Ξέρουν ότι τα spread του βερμπαλισμού τους πιάνουν ρεκόρ, τα επιτόκια των υποσχέσεών τους είναι εκτός ελέγχου και οι τράπεζες των γνωμών τους χωρίς ρευστή και πάγια γνώση. Ξέρουν ότι παίζεται ένα έργο, μια περιπέτεια, ένα δράμα, μία κωμωδία. Καθένας στο είδος του. Σε κάθε περίπτωση το Happy End δε φαίνεται στο σενάριο και το έργο μοιάζει όλο και περισσότερο με ένα Lost με χαμένα πρόσωπα που προσπαθούν να αναλάβουν κάποιο ρόλο στο νησί της μοναχικής παγκοσμιοποίησής τους.\nΤο κεφάλι πόναγε βασανιστικά όχι από τον πόνο αλλά από τη αγωνία. Μέχρι που βρήκε λίγο απάγκιο στη στοργή της Α. Σήμερα ο ήλιος ήταν παραδόξως ζεστός και κρύος μαζί. Πήγαμε στη μεγάλη προβλήτα του λιμανιού, εκεί που η πόλη μένει πίσω και ο ορίζοντας απλώνεται μπροστά. Στη μέση το λαμπιρίζων νερό να παίζει με τα μάτια μου και δίπλα το τεράστιο καράβι. Νιώθω άβολα για λίγο με την προοπτική του μεγέθους των πραγμάτων που επισκιάζουν την σκέψη για αυτά. Σκέψη για το πώς θα ήταν αυτά ιδεατά, σκέψη που υπάρχει σα φίλος στην άμυνα και σαν εχθρός στη δημιουργία. Οι μεγάλες ιδέες εγκλωβίζουν. Και το συναίσθημα; Αυτό κάπου υπάρχει στον ορίζοντα και αγωνιώ να το εντοπίσω. Κοιτάζω το καράβι μπρ, γέρνω προς την πόλη και παραπατώ, ο ίλιγγος είναι κοντά, τέλος στρέφω τη ματιά στο νερό και ηρεμώ. Νιώθω καλά εκεί, με το νερό μοναχικό μου σύντροφο. Κατακλύζει το μυαλό και ξεδιψά τη σκέψη από την απορία, ξεγελά την ψυχή με το λαμπύρισμα, καθαρίζει τη βρώμα του πολιτισμού. Στο νερό, στο νερό, μπουγέλο θέλουν οι παλιάτσοι που μιλούν.\nΣιωπή τώρα, στην πλατεία τη μεγάλη έχει συγκέντρωση σιωπής. Αλήθεια!\nPosted by VKP at 11:10 AM 4 comments:\nLabels: Αυτοβιογραφία, καθημερινότητα\nΞύπνησα πρωί σήμερα με τις σκέψεις των ομολόγων να στριφογυρίζουν στο κεφάλι μου. Είναι η μέρα που δε πίνω καφέ στο σπίτι για να επωφεληθώ λίγο παραπάνω ύπνο μετά από τα τελευταία ιντερνετικά ξενύχτια, αφιερωμένα στην πληροφόρηση για το θέμα της εποχής. Πως θα τους πω σε ένα τρίωρο ότι έχει συμβεί, σκέφτομαι. Το πρώτο δίωρο κυλάει αρχικά ομαλά αλλά τελικά μέσα στο μπέρδεμα, δύσκολο πράγμα να καταλάβεις την κερδοσκοπία με θεωρητικούς όρους. Την Τρίτη ώρα αρπάζομαι και εγώ και τους εξηγώ πάνω στη θεωρία το τι συμβαίνει αυτή την στιγμή εδώ με τα ομόλογα. Καταλάβανε? Εδώ δεν έχω καταλάβει εγώ πλήρως, θα καταλαβαίνουν εκείνοι με το πρώτο μάθημα; Εξεπλάγην πάντως και εγώ με το κατόρθωμά μου να τους αναπαραστήσω την αλυσίδα των γεγονότων, έστω και με μπακάλικο τρόπο. Τέλος πάντων, η αδρεναλίνη με εγκατέλειψε γρήγορα για να έλθει το συναίσθημα της θολούρας και ημιαπελπισίας που με κατατρέχει τελευταία.\nΠάμε για τις γραφειοκρατικές δουλειές της μέρας και σημειώνω ότι για πρώτη φορά σκέφτηκα να βάλω τα λεφτά μου στις κάλτσες προτού μπω στην τράπεζα γιατί οι ληστές σύντομα θα επιτίθενται και στους πελάτες και όχι μόνο στους ταμίες. Τι σκέψεις ρε παιδί μου, και ύστερα κατηγορώ τη θεία μου για τρομοπληξία. Και όχι, δεν έχω τηλεόραση καν. Απλά όταν τύχει κάτι σε κάποιον διπλανό μου, νιώθω να έρχεται πιο κοντά και σε μένα. Όπως ένα ατύχημα πχ. Τελικά βγήκα όχι μόνο ακέραιος από τη μπάνκα αλλά και πιο πλούσιος. Χάρηκα για λίγο αλλά τέτοια χαρά υπάρχει για να σου θυμίζει τους λόγους για τους οποίους αγχώνεσαι και στεναχωριέσαι. Που δεν έχεις βρει μόνιμη δουλειά ακόμα, που ενώ έχεις μια ευκαιρία για καριέρα δεν την ακολουθείς με ενάργεια, που ενώ σου πρότεινε η Χ. να μιλήσεις με τον τάδε εσύ αρνήθηκες, που δεν έχεις μακρινούς στόχους, που νιώθεις όπως νιώθεις, που αυτοκατηγορείσαι, που δεν λες ένα πανηγυρικό όχι στις κωλοεπιλογές σου, που επίσης λες ναι στις επιλογές σου, που είναι να μεγαλώσεις κάποτε αλλά το παρατείνεις, που βιάζεσαι να μεγαλώσεις ταυτόχρονα παραδόξως.\nΚάθομαι για καφέ και παρακολουθώ τα παιδιά του ΤΕΙ να σνομπάρουν μια συμφοιτήτριά τους, να πετάνε τις κοιλιές τους από τα συνεχόμενα μπεκροξενύχτια και να κρυφογελάνε για τις παρτούζες που πετύχαν τελευταία. Και εγώ να συνεχίζω να μιλάω για την κρίση, συγχυσμένος, αβέβαιος για το τι πράγματι γίνεται γιατί τίποτα πράγματι δε γίνεται ή μάλλον γίνεται αυτό που πάντα γινόταν και φοβάμαι το τίποτα ή αυτό που πάντα γινόταν, όπως φοβάμαι να πω who cares man…. Είναι ο ρόλος μου αυτός, η παρούσα επαγγελματική ιδιότητά μου, το προσωπείο, το βόλεμά μου. Γυρνάω από τα ψώνια που ήταν απολαυστικά και ακούω το κομματάκι αυτό του Pete Seeger με τίτλο which side are you on για να συγκινηθώ. Ακολουθούν τα I hate the white man, gates of eden και άλλα ώσπου καταφθάνω σε έναν ηλιόλουστο απελευθερωτικό θόρυβο, αναρωτώμενος για πόσο καιρό θα σπαταλιέμαι και δε θα ακολουθώ το όνειρό μου. Γυρνάω στο διάβασμα και στον ύπνο μου.\nΑπόγευμα πάμε με την Α. σε μια πλατεία όπως μας αρέσει και παρακολουθούμε τα παιδιά να παίζουν. Τι θύμησες, τι παιδικά αρώματα, τι ανεμελιά, κάποια πράγματα δεν αλλάζουν ποτέ, όπως ένα παιδί 5 χρονών που παίζει με άλλα παιδάκια. Λέω στην Α. ότι αυτοί οι άνθρωποι αν δεν είχαν τα παιδιά τους θα ήταν πεθαμένοι ψυχικά. Τι μεγάλο πράγμα, αλλά και πάλι πώς να μεγαλώνεις παιδια σήμερα? Όπως και χτες θα μου πεις. Κοιτάζω γύρω μου να δω αν πραγματικά βρίσκομαι στο σώμα μου, αν αυτό που βλέπω προέρχεται από τα μάτια μου, αν τα κτίρια γύρω μου είναι αληθινά. Είναι, πως είναι δυνατόν να είναι τόσο άσχημα? Σαν εμένα, πρέπει να το ξεπεράσω αυτό. Καθόμαστε για φαγητό και η σερβιτόρα με αποκαλεί χαϊδευτικά σκυθρωπό μα δεν το εννοούσε όπως αληθινά το ξέρω εγώ. Η Λ. πριν πάει γυμναστήριο με καλεί στο τηλέφωνο και με ρωτά τι σημαίνει όταν ο Ιάπωνας ανώτατος άρχοντας δημόσια δηλώνει ότι πρέπει να προστατευθεί η οικονομία μας (τους) και ο Ομπάμα εσπευσμένα συναντιέται με τη Μέρκελ για το θέμα της Ελλάδας. Της απαντώ ότι σύντομα θα γίνει κάτι πολύ μεγάλο. Μέχρι τότε εκφράζω την επιθυμία να πάω στη θάλασσα για μπάνιο, αγνάντεμα, κλείσιμο ματιών, χάσιμο. Γυρίζουμε πίσω και σα θύμα πιάνω το λαπτοπ, τη νέα τβ που θα κάνει πολλαπλάσιο κακό στις νέες γενιές. Κάνω τον ακτιβισμό του καναπέ, αναρωτιέμαι για άλλη μια φορά αν χαίρομαι ή λυπάμαι με όλα αυτά, βρίζω τον εαυτό μου που δεν αιωρούμαι από πάνω τους αντί να χάνομαι ανάμεσά τους και ετοιμάζομαι να δυναμώσω τα ακουστικά.\nPosted by VKP at 3:44 PM 1 comment:\nΜε την ελπίδα ότι θα έχω πιο ενδιαφέροντα πράγματα να πω μετά από μια άλλη πορεία.\nΞύπνησα αργά, προλαβαίνω? Καταρχήν, θέλω να πάω? Να παίρνεις αμάξι χωρίς καφέ, να παρκάρεις τέρμα θεού, για να πας και εσύ εκεί. Και τι θα βγεί άραγε? Σηκώνομαι και πάω, προλαβαίνω μάλλον. Μόνος μου, παίρνω τηλέφωνο τη Λ. Θα έρθεις? Δε ξέρω, έχω ένα ραντεβού, μετά μπορεί, ξέρω και εγώ, καταλαβαίνω μήπως τι γίνεται? Πάω και τη βρίσκω τυχαία στην πρώτη πορεία στη μεγάλη πλατεία. Μιλάει με μια φίλη της, όμορφη, αστραφτερή, ευγενική κομμουνίστρια. Τη ρωτάω αν θα έρθει μαζί μου στην άλλη πορεία. Η φίλη της πιάνεται από την «άλλη πορεία» όπως το περίμενα. Την απογοήτευσα τελικά όχι με την επιχειρηματολογία μου αλλά με το ύφος, λίγο απότομο, δεν την ήξερα και καλά. Της είπα ‘βγάζουμε πανό στην άλλη πλατεία» Με ρωτάει «Ποιοι είστε εσείς?». «Οι ωρομίσθιοι», της λέω. Και για να μην πιάσουμε μακροσκελή διάλογο , βλέποντάς την έτοιμη να μας προσφέρει περισσότερη ασφάλεια από την άλλη πλατεία, διαφεύγω λέγοντας «όλοι οι φίλοι μου είναι εκεί». Εξόχως πολιτική θέση αλλά τέτοια ώρα τέτοια λόγια. Εσείς, λέω από μέσα μου, τα ξέρετε όλα, δεν έχετε ανάγκη. Κρίμα, ίσως την απογοήτευσα και δε θα το θελα. Είμαι και λίγο αντιδραστικός από τη φύση μου αλλά το καταλαβαίνω αμέσως.\nΣτην άλλη πλατεία χαμός, ξεκινά η πομπή και είναι πράγματι μεγάλη. Ψάχνουμε για τους δικούς μας, ποιους δικούς μας δηλαδή, 5-6 γνωστοί και συνάδελφοι που κρατάνε πανό για τους αναπληρωτές και ωρομισθίους. Δεν μπορώ να φωνάξω λόγω λαιμού αλλά και οι περισσότεροι το ίδιο. Στις πορείες με πιάνει άλλοτε νοσταλγία για τα αγωνιστικά χρόνια του Τεμπονέρα, άλλοτε οργή σκεφτόμενος τις αιτίες των πολέμων όπως την αντιπολεμική για το Ιράκ και τώρα θλίψη για το πόσο μπερδεμένος είμαι. Όχι ακριβώς αφηρημένος αλλά σκεπτικός, προβληματισμένος, ολίγον τι απόμακρος και αντιδραστικός, χωρίς εμπιστοσύνη σε κανέναν, ειδικά τους συνδικαλισταράδες ούτε όμως και τους ανερχόμενους από δαύτους που γενικά τους θεωρώ ημιμαθείς, όπως τον εαυτό μου βέβαια. Έχοντας πρώτα αναγάγει την άγνοια σε ύψιστο έγκλημα και άγνοια σημαίνει να μην ξέρεις στην εντέλεια τι συμβαίνει. Μα αυτό δεν είναι δυνατόν και στο κάτω κάτω λίγη λιγότερη αυστηρότητα δε βλάπτει. Μη νομίσετε ότι είμαι υπερορθολογιστής, μάλλον εξαναγκαστικά έχω γίνει για να επιζήσω εργαζόμενος. Κατά βάθος είμαι διαισθητικός και οι αισθήσεις μου λένε ότι καλά κάνω και είμαι εκεί που είμαι. Έπειτα σκάνε κάποια δακρυγόνα και η πορεία τελειώνει με τα οργισμένα νιάτα κλαμένα και έτοιμα για αντιπαράθεση. Η Λ. βγάζει με το κινητό της κάποια επουσιώδη γεγονότα βίας και αποσυρόμαστε.\nΣπίτι των γονιών μας δεν λέμε πολλά. Οι γονείς μαθαίνω είναι σε κατάθλιψη (σικ) γιατί δεν πιστεύουν αυτά που κάνει ο Γεωργάκης. Επειδή είναι και αυτοί σούπερ ιδεαλιστές και το αγαπώ αυτό δεν τους λέω πολλά σήμερα. Για τον εφησυχασμό, το βόλεμα, τις ιδεοληψίες και φαντασιώσεις τους. Παλαιοί πασόκοι, πάντα πιστοί. Φεύγω, πάω σπίτι μου αλλά πρώτα περνάω από ένα σούπερ μάη μα δεν κάνω να σταματήσω γιατί βλέπω κοσμάκη στην είσοδο. Μαθαίνω ότι οι απεργοί το κλείνουν το μαγαζί. Κλείστε το το μπουρδέλο, λέω από μέσα μου. Πάω στο δίπλα και ίσα που προλαβαίνω να ψωνίσω το κωλόπραμα, πριν με αναγκάσουν οι απεργοί, όπως μαθαίνω από τους υπαλλήλους, να τα αφήσω και να φύγω. Καλή φάση.\nΑπόγευμα μαθαίνω για τους νεκρούς αλλά δε λυπάμαι. Σκέφτομαι, μπροστά σε αυτά που έχουμε να δούμε, αυτό δεν είναι τίποτα. Δε θέλω να σκέφτομαι καν τι λέει η τβ. Η Α. έχει κουραστεί από τα ιδιαίτερα και έχει στεναχωρηθεί με τα γεγονότα. Θέλει να δει κόσμο και πάμε στον ξάδελφο της που έχει μωρό. Ένα πραγματικά συμπαθητικό αγοράκι που ο μαγιάτικος αέρας με τις μοσκοβολιές του, το παιχνιδιάρικο τοπίο του δωματίου και η αίσθηση φροντίδας την κάνει να ξεχαστεί. Και μένα μαζί και να μελαγχολήσω για το πόσο αντικειμενική ανάγκη έχω από ένα μωρό που όμως με τα παρόντα μέσα δεν μπορούμε να αναθρέψουμε. Ναι, υπάρχει πολύς χρόνος ακόμα αλλά βλέπεις και ακούς τι γίνεται. Έρχεται και η γιαγιά και μας λέει να βγάλουμε τα λεφτά μας από τις τράπεζες. Ότι θέλει ο καθένας λέει, αλλά ο κίνδυνος είναι πάντα υπαρκτός, ίσως όχι τώρα αλλά μετά από μια διολίσθηση του ευρώ που θα το διαλύσει. Άντε πάλι οι κωλοορθολογιστικές σκέψεις για την οικονομία. Αυστηρότης, μεθοδικότης, γνώση! Και στο τέλος, δεν ξέρουμε τίποτα. Κοιτάζω το παιδάκι, αισθάνομαι το αστικό φως του δωματίου, βλέπω την αγάπη των λοιπών απέναντί του και χαϊδεύω την Α. διαισθανόμενος την ευθύνη της ευτυχίας μου/μας. Και την οδύνη που μου δημιουργεί η παρούσα ανασφάλειά μας.\nΓυρνάμε τέσσερα ‘άτομα στο σπίτι και συναντούμε τους απέναντι, συγγενείς κι αυτού, σκεπτικοί από αυτά που θα είδαν στη τβ και μόνο σε αυτή. Τους ρίχνω το αντιδραστικό, «τα πυροσβεστικά είχαν χρόνο» και μου επιτίθενται. Σταματώ, δεν ξέρω τίποτα παραπάνω. Έπειτα βλέπω τα ΜΑΤ να σπάνε ένα μαγαζί στη Στουρνάρη και τον Κακλαμάνη χεσμένο, μοναχό, έρμαιο ενός κινητού, και τα ΜΑΤ να τον βγάζουν από την τουαλέτα. Μοιράζομαι ανοιχτά το όνειρό μου της πλήρους αναρχίας και της κατάληψης όλων των δημόσιων διοικητικών πόστων από τους διαδηλωτές. Αναγνωρίζω ότι πάλι αντιδρώ στον ορθολογισμό μου (ή αυτό της εξουσίας) και το αφήνω. Αποσύρομαι εις το καθημερινό μου διάβασμα για την κρίση μήπως και σώσω την πατρίδα αλλά έχω πολλά ακόμα να μάθω. Καληνύχτα!\nPosted by VKP at 3:29 PM 4 comments:\nLabels: Αυτοβιογραφία, πορείες\nPosted by VKP at 1:58 PM 1 comment:\nO Alex Jones για την κρίση: Παραλήρημα που επισκιάζει την αλήθεια;\nΑυτός εδώ ο κύριος όμως το παρακάνει.\nΠέρα από λαικίζων και φοβίζων είναι και απληροφόρητος. Ο Joseph Stiglitz, ο νομπελίστας οικονομολόγος τον οποίο ο ομιλών αναφέρει (και σωστά) ως μέγα κατήγορο της παγκοσμιοποίησης, είναι υπερ της δημιουργίας ενός παγκόσμιου νομίσματος. Απλά ο ομιλών έχει ταυτίσει αυτή την προοπτική με μια παγκόσμια συνομωσία εναντίον μας. Μπορεί να είναι και έτσι, αλλά πρώτα χρειάζεται να σκεφτούμε πως ένα παγκόσμιο νόμισμα θα λειτουργούσε για το καλό των οικονομιών. Αυτό κάνει ο Stiglitz και άλλοι οικονομολόγοι αναρωτόμενοι κατά πόσο μπορεί να ξεπεραστεί το δολάριο, το οποίο είναι το κέντρο του παρόντος συστήματος που γέννησε την πιστωτική κρίση. Αν είναι αυτό που φοβάται ο Alex Jones τότε άθελά του συντάσσεται με την κυβέρνηση της χώρας του στο αγώνα/πόλεμο για τη διάσωση της αυτοκρατορίας. Το ίδιο κάνουμε κι εμείς που ανασύρουμε όλα τα φοβικά μας σύνδρομα και άθελά μας καλούμε την κυβέρνηση να πάρει μέτρα υπερ του κράτους. Κρύβεται ένας λανθάνον εθνικισμός σε αυτή τη συμπεριφορά όπου η ελεύθερη κρίση και ο ορθολογισμός θυσιάζονται στην οργή και το φόβο.\nΤο αν ένα παγκόσμιο νόμισμα χειραγωγηθεί για ηγεμονικούς λόγους, είναι ένα ερώτημα και όχι κάτι δεδομένο. Αν το μάθει αυτό ο δημοσιογράφος μας τότε πιθανόν να υποστηρίξει πάλι ότι οι θεωρίες αυτές αποτελούν συγκάλυψη της πραγματικότητας και συνιστούν συνομωσία των επιστημόνων για τη διάσωση του καπιταλισμού;\nΔείτε παρακάτω ένα άλλο βιντεάκι στο οποίο ο ίδιος δημοσιογράφος αντιπαρατίθεται με τον Peter Joseph, εμπνευστή του γνωστού ντοκυμαντέρ Zeitgeist. Δείτε τα υπόλοιπα μέρη της συζήτησης, διαβάστε τα σχόλια και κρίνετε μόνοι σας.\nPosted by VKP at 11:30 PM 10 comments:\nLabels: Διεθνή, παρανοήσεις\nΑναλυτές, δημοσιογράφοι και καθηγητές λένε τα πράγματα με το όνομά τους. Η κυβέρνησή μας γιατί κοιμάται όρθια;\nΚοιμόμαστε όρθιοι και αφήνουμε τα λαμόγια να μας ξεφτιλίζουν.\nΑκούστε τι έχουν να σας πουν οι ελληναράδες και τι οι ξένοι αναλυτές. Μας λυπάμαι πραγματικά.\nΚαι εδώ μια φινετσάτη γαλλική οικονομική φιγούρα\nPosted by VKP at 12:35 PM No comments:\nLabels: ελλάδα και κρίση\nTo κείμενο που ακολουθεί το έστειλα ως απάντηση σε e-mail γνωστού που στο κείμενό του μιλάει για τις αναλογίες της ελληνικής κρίσης με εκείνη της Αργεντινής το 2001 και καλεί για έξοδο της Ελλάδας από την ΟΝΕ.\n"Υπάρχουν βέβαια αναλογίες και ομοιότητες της δικής μας κρίσης με την περίπτωση της Αργεντινής αφού πρόκειται για μια κερδοσκοπική κρίση. Ωστόσο, το πάγωμα των καταθέσεων που πυροδότησε την εξέγερση στην Αργεντινή δεν είναι μεν αδύνατο αλλά φαντάζει ως απομακρυσμένη λύση στη δική μας περιπτωση. Η έξοδος κεφαλαίων που προηγήθηκε δεν οδηγεί αναγκαστικά σε αυτή τη λύση του παγώματος ή της δέσμευσης. Εκδηλώθηκε απλά ταυτόχρονα με τις κερδοσκοπικές επιθέσεις όχι σα σχέδιο αλλά σα μια φυσική αντίδραση των αγορών.\nΕξάλλου σε μια τέτοια περίπτωση θα πλήγεί το γόητρο της ΕΕ που βασικό της πρόταγμα είναι η ελευθερία κυκλοφορίας του κεφαλαίου και η εξασφάλιση των επενδυτών και αποταμιευτών. Βέβαια, αυτό μπορεί να συμβεί αν μεσολαβήσουν άλλα γεγονότα που θα αποδυναμώνουν την ΕΕ. Αυτό προσπαθούν να αποφύγουν οι ηγέτες των κρατών της ΕΕ με τις συνεχείς διαπραγματεύσεις μεταξύ τους αλλά και με το ΔΝΤ (που παίζει το ρόλο του εντολοδόχου των ΗΠΑ) και της Μεγάλης Βρετανία. Το ζητούμενο δεν αφορά μόνο τη διάσωση της Ελλάδας αλλά την οικονομική διακυβέρνηση όλου του πλανήτη. Διεθνής πολιτική με δυό κουβέντες.\nΣυνεπώς, μια αποδυνάμωση της ΕΕ και οι απορρέουσες διασπαστικές πολιτικές των κρατών που μπορεί να οδηγήσουν σε οικονομικό εθνικισμό έχει περισσότερες πιθανότητες να οδηγήσει στο σενάριο της δέσμευσης των καταθέσεων των τραπεζών που πυροδότησε την εξέγερση στην Αργεντινή. Σε αυτή την περίπτωση είναι άτοπο να υποστηρίζουμε την έξοδο από την ΟΝΕ. Εκτός και αν θέλουμε να σταθούμε στα δικά μας πόδια και μόνο, κάτι το οποίο θα μπορούσαμε να το έχουμε ήδη κάνει (ή τουλάχιστον να το διεκδικούμε) και στα πλαίσια της ΟΝΕ. Εμείς όμως αράξαμε στην ΟΝΕ, τις επιδοτήσεις, τις μη αποδοτικές κρατικές και ιδιωτικές επενδύσεις και το φθηνό χρήμα για κατανάλωση. Χωρίς σχέδιο και στρατηγική. Θα το αποκτήσουμε άραγε έξω απο την ΟΝΕ; Δε νομίζω. Το ερώτημα αν θα πρέπει να είμαστε στην ΟΝΕ ή όχι είναι συνεπώς περιττό."\nΈπειτα από την αποστολή της απάντησής μου αναλογίζομαι για την ορθότητα όχι της λογικής μου αλλά για την ηθική της αξία. Αναρωτιέμαι αν είναι δυνατόν να αυτοπροσδιορίζομαι αριστερός και ταυτόχρονα να θεωρώ την έξοδο από την ΟΝΕ ως κίνδυνο. Επίσης, αν πράγματι μια κατάσταση εθνικής ελευθερίας στην οικονομική πολιτική βοηθά σε ένα εναλλακτικό σχέδιο με οράματα, άλλα από τον ανταγωνισμό και την κερδοφορία. Τέλος φαντάζομαι εικόνες κοινωνικής ειρήνης (βλέπω ανθρώπους χαμογελαστούς και ευγενικούς), ελεύθερης δημιουργίας (βλέπω το πανεπιστήμιο όπως μου λένε οι άλλοι πως ήταν στο παρελθόν, στα 60s), παραγωγικής εργασίας (εκεί που ο κόπος ανταμείβεται ηθικά και κοινωνικά). Και αναρωτιέμαι αν όντως μας φταίει η ΟΝΕ, ο καπιταλισμός και ο ίδιος ο βιομηχανικός πολιτισμός μας. Γιατί δικός μας είναι κι αυτός, είναι μέσα μας. Η μήπως φταίει μια τάση προς το ρομαντισμό που κουβαλώ από μικρός και η οποία μετριάζεται και ενίοτε εξαφανίζεται από την ορθολογιστική εκπαιδευση που έλαβα;\nPosted by VKP at 6:18 AM No comments:\nανάπτυξη, δάνεια, δανείζω κι εγώ γιατί προσδοκώ μεγάλη ανάπτυξη, το προϊόν μου αυξάνεται, πουλάω σε χαμηλή τιμή μάλιστα λόγω εισαγωγής ή λόγω ανταγωνιστικής πίεσης, οι καταναλωτές αγοράζουν πολλά, δανείζονται κι αυτοί και έχουν, άντε να δανειστώ κι άλλο, αφού μου τα δίνουν. Ο θρίαμβος του ανατροφοδοτούμενου δανεισμού. Βασισμένος σε ένα όραμα αόριστης ανάπτυξης. Μιας ανάπτυξης αισθησιακής, βασισμένης στα παθη και όχι τις πραγματικές ανάγκες, στις αισθήσεις και όχι στην ύλη. Και αυτό το είπαν ελευθερία επιλογής, το ονόμασαν αυτοπροσδιορισμό, το διαφήμισαν οι εταιρείες ως branding.Γίναμε όλοι brands και πλασα΄ρουμε τον εαυτό μας. Με τα μαρκαρισμένα ρούχα, αυτοκίνητα, κινητά, τηλεοράσεις και όλα αυτά. Είμαστε κενοί και αναζητούμε περισσότερη κατανάλωση για να καλύπτουμε τη γύμνια μας. Δανείστε μας, εσείς που όποτε μας βολεύει σας κατηγορούμε για τα κέρδη σας. Μα δε μπορεί να μας λέτε τώρα ότι τελείωσε το πανηγύρι, δε γίνεται αυτό, υπάρχει μόνο ανοδική πορεία, αυτό διδάσκουν στα πανεπιστήμια οι καθηγητάδες των οικονομικών, ότι ο καπταλισμός είναι καταδικασμένος να αναπτύσσεται.Μας λέτε να περιμένουμε, μα μέχρι πότε?\nΜπα, σκάσε επιτέλους, φάε το χαστουκάκι σου, δε θα σκέφτεσαι έτσι απο δω και πέρα. Τώρα φτωχαίνεις, πάρτο χαμπάρι. Κομμένα τα δάνεια, κομμένο το πάρτυ, κομμένες οι προσδοκίες, τώρα θα δίνεις εσύ, τώρα θα μειωθείς φίλε, για νιώσε λίγο πως είναι αυτό. θυμήσου πως είναι να προσδοκάς χειρότερες μέρες. Ωραία δεν είναι να ψιλοκλαίγεσαι και να ζητάς συμπόνοια? Από το κράτος κυρίως? Αυτό θέλουμε κι εμείς, στις πορείες σου αυτό βλέπουμε και δε μας απειλείς. Ισα ίσα σε χρησιμοποιούμε για να μας δίνει το κράτος και η ΕΕ και ΕΚΤ μερικές εγγυήσεις. Βάζουμε και την υποσημείωση ότι κάτι παίρνεις κι εσύ και το βουλώνεις.\nΨιτ, χρειάζεται πρόγραμμα, και εσύ δεν ξέρεις από αυτά. Επειδή πρόγραμμα ανάπτυξης δεν παίζει να υπάρξει με τέτοια πτωση, βάζουμε πρόγραμμα υπανάπτυξης. Πως δηλαδή θα μειωθούμε χωρίς να εξαφανιστούμε όμως. Δε μας νοιάζει για εσένα αλλά για να επιζήσουμε εμείς. Να ξερες πόσο ανταγωνισμός υπάρχει μεταξύ μας.. Που να σκεφτουμε εσένα. Λίγοι θα μείνουμε και ας φαινόμαστε πολλοί, οι περισσότεροι δεν έχουμε υπόσταση υπαρκτή, είμαστε εικόνες ή εργαλεία που εξαγοράζονται στο πι και φι στην παγκόσμια αγορά. Εσύ τουλάχιστον θα την παλέψεις, με στερήσεις, με φτώχεια, με ψυχολογικά, με ενδοοικογενειακή βία, με απάτη και φοροδιαφυγή, με αδιαφορία για τα παιδιά σου, με το να ξεχάσεις ότι έχεις μέλλον. Εμείς αν ξεχάσουμε το μέλλον μας καταστρεφόμαστε. Εμείς κοιτάμε μπροστά, εμείς αναπτυσσόμαστε, εμείς ξέρουμε τι χρειάζεσαι, πουλάμε αυτό που θέλεις, αίσθηση, πάθος, εικόνα, εξουσία. Σε χειριζόμαστε και εσύ νομίζεις ότι είσαι ελεύθερος. Είσαι ηλίθιος, μπράβο σου!\nPosted by VKP at 11:59 PM No comments:\nAναρωτιέμαι, γιατί η ΕΣΥ και η EUROSTAT δε τα βρίσκουν με "ανταλλαγή τεχνογνωσίας" ώστε να παρουσιάσουν πτώση του ελλείμματός μας; Αυτό θέλουν οι ευρωπαίοι να γίνει, αυτό θέλει να ακούσει και η αγορά. Ποιος θα τους πάρει χαμπάρι? Έτσι κι αλλιώς όλα τα στατιστικά νούμερα είναι μαγειρεμένα προς κάποιο σκοπό. Ας τον ακολουθήσουμε λοιπόν, τι περιμένουμε/νουν? Κάηκε τώρα η EUROSTAT για την ορθότητα των υπολογισμών μας, όταν διακυβεύεται ολόκληρο ευρώ? Σώστε το μωρέ, έλα που δε μπορείτε.\nΟι μεταρρυθμίσεις που μας βάζουν ως προαπαιτούμενο για βοήθεια που δε ξέρουμε πως θα εκφραστεί είναι μόνο νομικό και πολιτικό τρικ. Στην πράξη ξέρουμε ότι δε θα έχουν κάποιο πρακτικό και μετρήσιμο αποτέλεσμα (πέρα από την θεωρητικά συνεπαγόμενη ύφεση της οικονομίας). Θα έχουν μόνο πολιτικό και αυτό συνίσταται στην δήλωση υπακοής μας στις θελήσεις των ηγεμόνων μας. Απλά δεν έχει ξεκαθαριστεί σαφώς ποιοί είναι αυτοί διότι είναι και εκείνοι στα μαχαίρια. Παγκόσμιες ανακατατάξεις του κεφαλαίου το λένε αυτό.\nΚάπου διάβασα ότι η γερμανία ήθελε την κρίση μας για να πέσει η ισοτιμία ευρώ/δολαρίου και να αυξηθούν οι εξαγωγές της. Αλλά την ήθελε μέχρι ένα βαθμό. Το πράγμα ξέφυγε γι΄αυτό ξεσπάνε τώρα.\nPosted by VKP at 3:37 AM No comments:\nZούμε την εποχή των πιο σκληρών οικονομικών πολέμων. Ας ευχηθούμε να μείνουν μόνο τέτοιοι.Αν και οι διπλωματικοί πόλεμοι μεταξύ Κινέζων και Αμερικανών δε με αφήνουν σε ησυχία. Μένει μόνο να υψωθούν οι παράλογες φωνές και ....μπουμ! Μπορεί και όχι, αλλά καλό είναι να είμαστε προετοιμασμένοι να συμπαραταχθούμε με τις φιλελεύθερες δυνάμεις της Δύσης εναντίον του άξονα της Ανατολής. Βλέπετε τόσα κοινά υπάρχουν με την περίοδο πριν το 2ο ΠΠ που δε με αφήνουν σε ησυχία. Μια κεφαλαιοκρατική δημοκρατική υπερδύναμη σε παρακμή, μια δικτατορική κοινωνία σε οικονομική άνοδο, μεγάλη παγκοσμιοποίηση του κεφαλαίου. Κάτι ίσως λείπει και σίγουρα ο πόλεμος δε θα γίνει με τα ίδια μέσα.\nΜπροστά σε αυτούς τους κινδύνους το έλλειμμα της χώρας μου είναι μόνο μία σελίδα του τόμου 3ος παγκόσμιος πόλεμος\nPosted by VKP at 6:59 AM 3 comments:


Menschen B1.2 Kursbuch (+ Dvd-rom) Βιβλιο Μαθητη - Εκμαθηση ξενων γλωσσων (BKS.1039583)\nΑρχική > Βιβλία > Εκμάθηση Ξένων Γλωσσών > MENSCHEN B1.2 KURSBUCH (+ DVD-ROM) ΒΙΒΛΙΟ ΜΑΘΗΤΗ\nMENSCHEN B1.2 KURSBUCH (+ DVD-ROM) ΒΙΒΛΙΟ ΜΑΘΗΤΗ\nΗ σειρά Menschen οδηγεί μέσα από δύο λεπτούς τόμους στο εκάστοτε επίπεδο. Ο τόμος Β1/2 περιέχει τα κεφάλαια 13-24 του επιπέδου Β1 και προετοιμάζει συστηματικά για τις απαιτήσεις της εξέτασης Zertifikat B1 (Goethe Institut και OSD). Κάθε κεφάλαιο του Βιβλίου του μαθητή περιλαμβάνει τέσσερις ή έξι σελίδες. Η εκμάθηση του λεξιλογίου διευκολύνεται χάρη στο εικονογραφημένο λεξικό, που πλαισιώνει κάθε φορά την αντίστοιχη σελίδα. Στο τέλος κάθε κεφαλαίου υπάρχει πάντα μία συνοπτική παρουσίαση της γραμματικής και των απαραίτητων εκφραστικών μέσων.\nMENSCHEN B1.2 KURSBUCH (+ DVD-ROM) ΒΙΒΛΙΟ ΜΑΘΗΤΗ (BKS.1039583)\nMENSCHEN B1.2 KURSBUCH (+ DVD-ROM) ΒΙΒΛΙΟ ΜΑΘΗΤΗ BKS.1039583 ΣΥΛΛΟΓΙΚΟ ΕΡΓΟ ΣΥΛΛΟΓΙΚΟ ΕΡΓΟ ΕΚΜΑΘΗΣΗ ΞΕΝΩΝ ΓΛΩΣΣΩΝ MENSCHEN B1.2 KURSBUCH (+ DVD-ROM) ΒΙΒΛΙΟ ΜΑΘΗΤΗ


Πάτρα: «Καφρόκρεμα» – Stand up με τον Δημήτρη Δημόπουλο στο Θέατρο Act | Τέταρτο\nHome / ΒΛΕΠΩ / Πάτρα: «Καφρόκρεμα» – Stand up με τον Δημήτρη Δημόπουλο στο Θέατρο Act\n24 Νοεμβρίου 2021, 23:49\nΠάτρα: «Καφρόκρεμα» – Stand up με τον Δημήτρη Δημόπουλο στο Θέατρο Act\nΟ Δημήτρης Δημόπουλος επιστρέφει στην Πάτρα με την Καφρόκρεμα, για μια τελευταία παρουσίαση στην πόλη του τρίτου σταντ-απ μονολόγου του στο πλαίσιο του τελευταίου κύκλου παραστάσεων. Μετά το κλασικό πια Αντί Διδακτορικού και την άκρως πρωτότυπη Υπερπαραγωγή, ο γνωστός κωμικός παρουσιάζει τα πιο σκωπτικά και ανατρεπτικά ως τώρα κείμενά του, αντιμετωπίζοντας κάθε θέμα με αθώο ενθουσιασμό μα και ειρωνικό σκεπτικισμό ταυτόχρονα. Το αποτέλεσμα; Μια παράσταση που κινείται με την ίδια ευκολία από την καφρίλα των πιο κρυφών σκέψεων όλων μας, ως την αφρόκρεμα των πιο ευγενών προθέσεών μας, ένας σταντ-απ μονόλογος και του ύψους, και του βάθους.\nΚυριακή 28 Νοέμβρη στις 20:30\nΓενική είσοδος: 10 ευρώ | Προπώληση: 8 ευρώ (ως και τις 27/11)\nΟι εισερχόμενοι στο χώρο πρέπει είτε να έχουν πιστοποιητικό εμβολιασμού είτε πιστοποιητικό νόσησης


Τιμολέων Διαμαντής: "Το έχει παρατραβήξει η Σπυριδούλα" (vid) | ZOX.gr\nzox.gr / TV / Τιμολέων Διαμαντής: «Το έχει παρατραβήξει η Σπυριδούλα» (vid)\nΤιμολέων Διαμαντής: «Το έχει παρατραβήξει η Σπυριδούλα» (vid)\nΟ Τιμολέων Διαμαντής.... απασφάλισε κατά της Σπυριδούλας.\nΚώστας Καλλιαντέρης | 16.04.2019 | 15:41\nΟ Τιμολέων Διαμαντής, νικητής του προηγούμενου MasterChef, δεν διστάζει να εκφράζει ανοιχτά την απόψή του και για το φετινό φορμάτ. Μάλιστα, πολλές είναι οι φορές που… εξαπολύει τα βέλη του, ενάντια των τωρινών διαγωνιζομένων.\nΑυτή τη φορά, στο στόχαστρό του βρέθηκε η Σπυριδούλα Καραμπουτάκη, την οποία ο Τιμολέων προειδοποίησε μιλώντας στο «Ευτυχείτε»:\nΣε άλλες δηλώσεις του, ο Τιμολέων είχε αναφέρει τα εξής:\n«Δεν είδα τόσο πολύ τη θέληση που είχαμε εμείς πέρυσι, δεν είδα τη φλόγα. Υστερούν σε δημιουργικότητα και αυτό είναι το ζητούμενο του διαγωνισμού. Ο Μανώλης είναι πολύ καλός μάγειρας, αλλά και ο Χρήστος είναι πολύ δυνατός.\nΟι κριτές έχουν δέσει μεταξύ τους, έχουν περισσότερο χιούμορ. Είναι εξαιρετική άνθρωποι με ήθος και όποτε τους ζητάμε είναι παρόντες, είναι δίπλα μας. Θα ήθελα να συνεργαστώ με τον Παντελή για να με χαλαρώνει. Θα χρειαζόταν σε μια κουζίνα, γιατί είναι ένας άνθρωπος που έχει καταλάβει το νόημα της ζωής».\n«Στο Your Face Sounds Familiar, οι ηθοποιοί κάνουν τους καραγκιόζηδες» (vid)\n"Καρφιά" κατά του Your Face Sounds Familiar από τον Σπύρο Μπιμπίλα. Γιατί είπε τους ηθοποιούς καραγκιόζηδες.\nSurvivor: Ο Μάριος Πρίαμος Ιωαννίδης εξηγεί γιατί αρνήθηκε την πρόταση\nΓιατί αρνήθηκε το Survivor o Μάριος Πρίαμος Ιωαννίδης. Ο ίδιος έδωσε την απάντηση...


Για πολλούς ανθρώπους η απώλεια ακοής είναι φυσιολογική συνέπεια της διαδικασίας γήρανσης και η εμφάνισή της είναι τόσο σταδιακή ώστε να μην αντιλαμβάνονται την επιδείνωση της ακοής τους. Η απώλεια ακοής μπορεί επίσης να προκληθεί από μολύνσεις του αυτιού, γενετικές ιατρικές παθήσεις, ασθένειες, τραυματισμούς ή παρατεταμένη έκθεση σε θόρυβο.\nΜπορεί να συμβεί σε οποιονδήποτε\nΗ απώλεια ακοής είναι ένα από τα πιο συνηθισμένα ιατρικά προβλήματα σε ολόκληρο τον κόσμο. Είναι επίσης και ένα από τα περισσότερα παραμελημένα προβλήματα, δυστυχώς λόγω του γεγονότος ότι η απώλεια ακοής και οι πολλές ψυχολογικές της επιδράσεις είναι σε ένα μεγάλο βαθμό εκτειθόμενες.\nΗ καλύτερη δυνατή υποστήριξη\nΠερίπου 1 στους 10 ανθρώπους παρουσιάζει απώλεια ακοής κάποιου βαθμού. Ευτυχώς, περίπου 90% αυτών των ανθρώπων μπορούν να βοηθηθούν με την χρήση συσκευών βαρηκοΐας, οι οποίες εξελίσσονται συνεχώς με το πέρασμα του χρόνου. Η πλέον σημαντική υποστήριξη που μπορείτε να παράσχετε σε κάποιον που ζει μαζί σας με μη θεραπευμένη απώλεια ακοής, είναι να τον ενθαρρύνετε να επισκεφτεί ειδικευμένο επαγγελματία σχετικά με το πώς μπορεί να βοηθηθεί. Πολλοί άνθρωποι επίσης εκτιμούν την προσφορά συνοδείας τους από μέλη της οικογενείας τους ή φίλους τους στο κατάστημα επιλογής ακουστικών.\nΕκτός από το να παροτρύνετε το φιλικό σας πρόσωπο ή το μέλος της οικογένειάς σας για να επισκεφτεί έναν ειδικευμένο επαγγελματία, υπάρχουν και άλλοι τρόποι με τους οποίους μπορείτε να βοηθήσετε – τρόποι για πιο εύκολη επικοινωνία και ελαχιστοποίηση των συναισθημάτων απογοήτευσης και απομόνωσης που χαρακτηρίζει συχνά την απώλεια ακοής.\n- Βεβαιωθείτε ότι πριν αρχίσετε να μιλάτε, το άλλο άτομο προσέχει αυτά που λέτε. Είναι δύσκολο για όσους πάσχουν από απώλεια ακοής να ακούσουν κάποιον ή να διαβάσουν τα χείλη του εάν δεν τον κοιτάζουν.\n- Η επαφή με τα μάτια είναι πολύ σημαντική. Κοιτάτε το πρόσωπο με το οποίο μιλάτε απευθείας στα μάτια και βεβαιωθείτε ότι μπορεί να δει καθαρά το πρόσωπό σας. Αποφύγετε κινήσεις που αποσπούν την προσοχή, όπως το να έχετε τα χέρια σας στο πρόσωπό σας, να αγγίζετε τα μαλλιά σας, να μασάτε ή να καπνίζετε.\n- Μιλήστε κανονικά – να έχετε καθαρή άρθρωση και μη μιλάτε πολύ έντονα ή πολύ γρήγορα.\n- Χρησιμοποιήστε τις κατάλληλες εκφράσεις προσώπου, χειρονομίες και γλώσσα σώματος για να μεταδώσετε πιο εύκολα αυτά που λέτε.\n- Επαναδιατυπώστε την πρότασή σας εάν το άλλο άτομο δεν καταλαβαίνει τι λέτε: κάποιες λέξεις ακούγονται ευκολότερα ή διαβάζονται από τα χείλη ευκολότερα από άλλες.\n- Να λαμβάνετε υπόψη σας τυχόν παρεμβαίνοντες θορύβους στο χώρο σας όπως μουσική, κλιματιστικά ή «βόμβο» ψυγείου. Απομακρυνθείτε από τις πηγές τέτοιων θορύβων.\n- Ρωτήστε εάν μπορείτε να κάνετε οτιδήποτε για να βελτιώσετε την ακουστική κατάσταση.\nΒελτίωση ακουστικών ικανοτήτων\nΟι ακουστικές ικανότητες απαιτούν πρακτική και υπομονή από τον ομιλητή αλλά και τον ακροατή. Πολλές εξειδικευμένες υπηρεσίες για θέματα ακοής προσφέρουν συχνά μαθήματα για τη βελτίωση των ικανοτήτων ακοής σε όλους τους τύπους απώλειας ακοής. Αυτά τα μαθήματα μπορούν επίσης να βοηθήσουν τους φίλους και τα μέλη οικογενειών ατόμων που πάσχουν από απώλεια ακοής, ώστε να επικοινωνούν μαζί τους πιο αποτελεσματικά.\nΠερισσότερα σε αυτή την κατηγορία: « Δύο αυτιά είναι καλύτερα από ένα Θόρυβος και απώλεια ακοής »


δημοι | Εφημερίδα ΘΑΡΡΟΣ\nΑρχική » δημοι και περιφερεια\nΜεγάλες ανατροπές στο ΤΑΠ, τα πρόστιμα και τις οφειλές στους Δήμους\nΠρώτη Δημοσίευση: 05/03/2016 19:22 - Τελευταία Ενημέρωση: 05/03/2016 19:22\nΞεκίνησαν οι μεγάλες ανατροπές που φέρνει η αναπροσαρμογή των αντικειμενικών αξιών αναδρομικά από τον περασμένο Μάιο. Χιλιάδες ιδιοκτήτες ακινήτων θα δουν ελαφρύνσεις σε μια σειρά από τέλη ή φόρους, με πρώτο και κυριότερο το Τέλος Ακίνητης Περιουσίας που καταβάλλεται στους Δήμους μέσω των λογαριασμών της ΔΕΗ.\nΈτσι, το υπουργείο Εσωτερικών με απόφασή του δίνει εντολή στους Δήμους και τις άλλες αρμόδιες διευθύνσεις ώστε να αναπροσαρμόσουν αναδρομικά τις τιμές για τον υπολογισμό του ΤΑΠ σύμφωνα με τις νέες αντικειμενικές αξίες.\nΔήμοι κατά της Κυβέρνησης με δυναμικές κινητοποιήσεις!\nΠρώτη Δημοσίευση: 02/12/2015 14:48 - Τελευταία Ενημέρωση: 02/12/2015 14:48\nΗ Αυτοδιοίκηση θύμα ενός ξεπερασμένου συστήματος\nΤα οικονομικά των Δήμων και η συνεχής μείωση χρηματοδότησής τους στο επίκεντρο\nΗ οικονομική κατάσταση των Δήμων στο επίκεντρο της συνέλευσης της ΚΕΔΕ\nΠρώτη Δημοσίευση: 25/11/2015 09:59 - Τελευταία Ενημέρωση: 25/11/2015 09:59\nΈκτακτη γενική συνέλευση της Κεντρικής Ένωσης Δήμων Ελλάδος θα πραγματοποιηθεί την Τρίτη 1η Δεκεμβρίου και ώρα 10.00, στην Αθήνα, με κεντρικό θέμα την «Οικονομική κατάσταση των Δήμων της χώρας».\nΌπως αναφέρεται σε σχετική πρόσκληση της ΚΕΔΕ, «η σύγκληση της έκτακτης Γενικής Συνέλευσης κρίνεται επείγουσα και αναγκαία, καθώς η λειτουργία των Δήμων σήμερα αγγίζει πλέον τα όρια αντοχής και ομαλότητας. Ενάμιση μήνα πριν από τη λήξη του 2015, υπάρχει υστέρηση απόδοσης θεσμοθετημένων πόρων στους Δήμους της τάξης του 30%.\nΠρώτη Δημοσίευση: 12/08/2015 08:39 - Τελευταία Ενημέρωση: 12/08/2015 08:39\nΤην ώρα που ο πρωθυπουργός Αλέξης Τσίπρας αποφασίζει τη μείωση των αποζημιώσεων υπουργών και βουλευτών, οι δήμαρχοι ζητούν αύξηση των αποδοχών τους, καθώς κρίνουν πως έχουν μεγαλύτερες ευθύνες από ένα βουλευτή. Ο πρόεδρος της ΚΕΔΕ κ.\nΠροσλήψεις σε Καλαμάτα, Οιχαλία και Μάνη\nΠρώτη Δημοσίευση: 23/07/2015 07:19 - Τελευταία Ενημέρωση: 23/07/2015 07:19\nΕγκρίσεις προσλήψεων στη ΔΕΥΑΚ και τη «Φάρις»\nΤο υπουργείο Εσωτερικών παρέσχε εγκρίσεις για την πρόσληψη προσωπικού, ως εξής:\n1. Στην Κοινωφελή Επιχείρηση «Φάρις» του Δήμου Καλαμάτας, όσον αφορά σε 9 άτομα με σχέση εργασίας ιδιωτικού δικαίου ορισμένου χρόνου έως 8 μήνες, στην κατηγορία του διοικητικού προσωπικού\n2. Στη ΔΕΥΑΚ, όσον αφορά σε 4 άτομα με σχέση εργασίας ιδιωτικού δικαίου ορισμένου χρόνου έως 8 μήνες.\nΓΙΑ ΠΕΝΤΑΜΗΝΗ ΕΡΓΑΣΙΑ\nΟι προσλήψεις κοινωφελούς εργασίας σε Μάνη και Οιχαλία\nΕίσπραξη φόρων από τους Δήμους για αυξημένα έσοδα\nΠρώτη Δημοσίευση: 25/06/2015 06:59 - Τελευταία Ενημέρωση: 25/06/2015 06:59\nΟι ελληνικοί Δήμοι έχουν λιγότερα έσοδα από όλες τις αντίστοιχες τοπικές αρχές στην Ευρώπη των 28. Ταυτόχρονα, οι δαπάνες της Τοπικής Αυτοδιοίκησης στην Ελλάδα είναι μικρότερες από το μέσο όρο των δαπανών των Δήμων της Ευρώπης.\nΣτους ευρωπαϊκούς Δήμους αναλογεί ένα σημαντικό ποσοστό των δαπανών του κράτους, 16,7% του ΑΕΠ και 34% των εθνικών δημόσιων δαπανών, ενώ στους ελληνικούς Δήμους αντιστοιχεί το 3,1% του ΑΕΠ και μόνο το 5,9% των πόρων που πηγαίνουν στον δημόσιο τομέα.\nΝέα αντιπαράθεση Δήμων, Περιφέρειας, κυβέρνησης για τις χωματερές\nΠρώτη Δημοσίευση: 02/06/2015 07:49 - Τελευταία Ενημέρωση: 02/06/2015 07:49\nΑπό σήμερα θα πρέπει να καταβάλουμε 11 εκατομμύρια ευρώ, αλλά κανείς δεν ξέρει ποιος θα βάλει το χέρι στην τσέπη\nΝέος γύρος αντιπαράθεσης μεταξύ υπουργείου Περιβάλλοντος και Περιφέρειας Πελοποννήσου αναμένεται να ξεκινήσει τις επόμενες ημέρες με αφορμή τα πρόστιμα από την Ευρωπαϊκή Ένωση για τους κλειστούς ανενεργούς ΧΑΔΑ, αλλά και τους ενεργούς που υπάρχουν ακόμα στην περιοχή μας.\nΠρώτη Δημοσίευση: 03/05/2015 16:41 - Τελευταία Ενημέρωση: 03/05/2015 16:41\nΕίναι γεγονός πως πολλοί ενοχλούνται από τα γραφόμενά μας. Λίγοι το ξεπερνούν, οι περισσότεροι όχι. Η πλειοψηφία τους θεωρεί πως πίσω από οτιδήποτε γράφεται βρίσκεται μια ολόκληρη συνωμοσία, που εκδηλώνεται με τα διάφορα σχόλια ή κείμενα. Προφανώς έχουν στο μυαλό τους ανεμόμυλους, τους οποίους βλέπουν ως εχθρούς και τους κυνηγούν, όπως ο Δον Κιχώτης.\nΗ πραγματικότητα, όμως, είναι διαφορετική. Θα πρέπει να προσαρμοστούν, αν και το βλέπω δύσκολο να γίνεται, στο ότι από τη στιγμή που είναι δημόσια πρόσωπα πρέπει να δέχονται την κριτική ή δημοσιεύματα που δεν τους αρέσουν.\n2.500 αιτήσεις για 450 θέσεις στους Δήμους της Μεσσηνίας\nΠρώτη Δημοσίευση: 28/04/2015 10:10 - Τελευταία Ενημέρωση: 28/04/2015 10:13\nΝέο πρόγραμμα ετοιμάζεται από το υπουργείο Εργασίας\nΠάνω από 2.500 αιτήσεις υποβλήθηκαν ηλεκτρονικά στον ΟΑΕΔ μέχρι τη λήξη της προθεσμίας χθες για την πρόσληψη 450 ανέργων στους Δήμους της Μεσσηνίας μέσω του Προγράμματος Κοινωφελούς Εργασίας. Δηλαδή, το ενδιαφέρον των ανέργων ήταν έξι φορές μεγαλύτερο από τις προσφερόμενες θέσεις. Ο πίνακας των επιλεγέντων επιτυχόντων θα αναρτηθεί περίπου στο τέλος Μαίου, αφού εξεταστούν οι αιτήσεις και οι ενστάσεις που τυχόν υποβληθούν.\nΜέχρι τη Δευτέρα για πρόσληψη στους Δήμους της Μεσσηνίας\nΠρώτη Δημοσίευση: 25/04/2015 06:57 - Τελευταία Ενημέρωση: 25/04/2015 06:57\nΜέχρι τη Δευτέρα για μια… δόση εργασίας\nΤην ερχόμενη Δευτέρα, 27 Απριλίου, στις 12.00 το μεσημέρι, λήγει η προθεσμία υποβολής αίτησης για την πρόσληψη 450 ανέργων στους Δήμους της Μεσσηνίας μέσω των προγραμμάτων κοινωφελούς απασχόλησης.\nΔικαίωμα υποβολής ηλεκτρονικών αιτήσεων, διαδικτυακά, στα προγράμματα Κοινωφελούς Χαρακτήρα έχουν μόνο οι εγγεγραμμένοι άνεργοι στα μητρώα ανέργων του ΟΑΕΔ που ανήκουν σε - τουλάχιστον - μία από τις παρακάτω κατηγορίες:


1 Παράρτημα 12-2 ΤΜΗΜΑ ΟΙΚΟΝΟΜΙΚΩΝ ΕΠΙΣΤΗΜΩΝ ΕΘΝΙΚΟ ΚΑΙ ΚΑΠΟΔΙΣΤΡΙΑΚΟ ΠΑΝΕΠΙΣΤΗΜΙΟ ΑΘΗΝΩΝ ΟΔΗΓΙΕΣ ΓΙΑ ΤΙΣ ΕΡΓΑΣΙΕΣ ΜΕΤΑΠΤΥΧΙΑΚΟΥ ΔΙΠΛΩΜΑΤΟΣ ΕΛΕΓΚΤΙΚΗ - ΛΟΓΙΣΤΙΚΗ 1. ΓΕΝΙΚΑ Το Μεταπτυχιακό Δίπλωμα απονέμεται μετά από: (ι) τη συνεχή παρακολούθηση και επιτυχείς εξετάσεις στα μαθήματα του μεταπτυχιακού, (ιι) την ανάπτυξη μιας εργασίας σε πεδίο συναφές προς το αντικείμενο του μεταπτυχιακού. Κατά τη διάρκεια του γ εξαμήνου ο φοιτητής προτείνει γραπτώς στην ΕΔΕ το θέμα της εργασίας του - που πρέπει να είναι σχετικό με την κατεύθυνση της εφαρμοσμένης λογιστικής και ελεγκτικής - και έναν επιβλέποντα καθηγητή από τα μέλη του Διδακτικού και Ερευνητικού Προσωπικού (ΔΕΠ) του Τμήματος Οικονομικών Επιστημών ή εισηγητή από το ΙΕΣΟΕΛ που διδάσκει στο ΜΠΣ. Η ΕΔΕ εγκρίνει το θέμα της διπλωματικής εργασίας αφού πρώτα γνωμοδοτήσει για αυτό η ΕΣΕΛΕ. Αλλαγή θέματος διπλωματικής εργασίας μπορεί να γίνει μετά από αίτηση του υποψηφίου και με απόφαση της ΕΔΕ. Η εργασία θα πρέπει να είναι επί ενός επίκαιρου θέματος της Ελεγκτικής ή της Λογιστικής. Το περιεχόμενο της εργασίας έχει προσανατολισμό σε θέματα εφαρμοσμένης λογιστικής και ελεγκτικής. Απαραίτητα στοιχεία της γραπτής εργασίας είναι η κριτική και συνθετική παρουσίαση της μέχρι τώρα γνώσης στο αντικείμενο που έχει επιλεγεί. Παραδείγματα θεμάτων εργασιών μπορεί να προέρχονται από την κριτική επισκόπηση βιβλιογραφίας, την παρουσίαση συμπερασμάτων, την πρόταση ανάληψης συγκεκριμένης έρευνας, την εμπειρική εφαρμογή θεωρητικού υποδείγματος, τη συλλογή και επεξεργασία δεδομένων για τη θεμελίωση θεωριών, την ανάλυση περιπτώσεων κλπ. Κατά σειρά οι ενότητες 2,3,4 και 5 που ακολουθούν περιγράφουν το περιεχόμενο, τα τυπικά χαρακτηριστικά, την αξιολόγηση και τους κανόνες παρουσίασης της εργασίας. 2. ΠΕΡΙΕΧΟΜΕΝΟ ΕΡΓΑΣΙΑΣ Κατ αρχήν ο τίτλος πρέπει να υποδηλώνει τη δραστηριότητα που θα αναληφθεί. Η εργασία αποτελείται, σε γενικές γραμμές, από τρία βασικά μέρη τα οποία μπορεί να υποδιαιρούνται σε κεφάλαια όπως: 1. Εισαγωγή. Εδώ περιγράφεται το αντικείμενο της εργασίας, η δομή της, το επίπεδο προβληματισμού, δικαιολογείται η επιλογή του θέματος και περιγράφεται η ακολουθούμενη μεθοδολογία. 2. Κυρίως θέμα. Εδώ παρουσιάζεται ο όγκος της εργασίας. Ένα κεφάλαιο θα μπορούσε να αφιερωθεί στη συνθετική επισκόπηση της βιβλιογραφίας, κάποιο\n2 άλλο στην κριτική ή τη μελέτη ειδικών περιπτώσεων ή την εμπειρική εφαρμογή θεωριών. 3. Συμπεράσματα. Αφορούν συγκεκριμένα σημεία κριτικής, προτάσεις πολιτικής ή προτάσεις για περαιτέρω επέκταση της εργασίας. Μια αναλυτική μεθοδολογία ανάπτυξης εργασιών μπορεί να ακολουθεί τις επόμενες έξι δραστηριότητες. Σχεδιασμός Είναι απαραίτητο να υπάρχει στόχος για την εργασία και να περιγραφεί σχεδιασμός ακολουθούμενος από χρονοδιάγραμμα για την επίτευξή του, τόσο ως πλαίσιο για την ανάπτυξη της εργασίας όσο και ως σημείο εκκίνησης. Αρχική Συλλογή Δεδομένων Ανεξάρτητα πεδίου η συλλογή δεδομένων είναι μια δραστηριότητα που αφορά την κατανόηση του περιβάλλοντος της αναληφθείσας εργασίας, των εργαλείων που θα χρησιμοποιηθούν, των προβλημάτων που θα ανακύψουν και της αρχικής εφικτότητας της εργασίας. Εκτίμηση Κατάστασης Μια εκτίμηση της κατάστασης επιτυγχάνεται αναλύοντας τα αρχικά δεδομένα που συλλέχθηκαν σε όρους του προσδιορισμού των απαιτήσεων, πρέπει να οδηγεί σε καλύτερο ορισμό του προβλήματος και να εξασφαλίζει μια καθαρότερη αίσθηση κατεύθυνσης. Ανάπτυξη Θέματος Ανάλογα με τον τύπο της εργασίας, ο χειρισμός του θέματος μπορεί να διεκπεραιωθεί με τον προσδιορισμό των απαιτήσεων για μια μελέτη ειδικής περίπτωσης ή για μια κριτική παρουσίαση θέματος.\n3 Υλοποίηση Επεκτείνεται από την ανάπτυξη του προσδιορισμού των απαιτήσεων και τη συμπλήρωση της μελέτης εφικτότητας έως το γράψιμο, τις πειραματικές δοκιμές και την τεκμηρίωση της εργασίας. Συμπεράσματα Μια αξιολόγηση κατά το τέλος της εργασίας αλλά πριν το τελικό κείμενο πρέπει να καταλήγει σε δύο τουλάχιστον συμπεράσματα. Ένα για το προϊόν της εργασίας ως προς τους στόχους που τέθηκαν στην αρχή της εργασίας και ακόμη ένα επί της διαδικασίας, δηλαδή πως επιτεύχθηκε το αποτέλεσμα της εργασίας με ενδείξεις για το τι έχει διδαχτεί ο μελετητής απ αυτή την προσπάθεια. Σχόλιο Η ισορροπία σε όρους χρόνου και σπουδαιότητας των δραστηριοτήτων που περιγράφτηκαν παραπάνω είναι κάτι που θα συζητηθεί με τον επόπτη καθηγητή. Ωστόσο, η εργασία που θα παραδοθεί πρέπει να δείχνει φανερά την προσοχή που επέδειξε ο μελετητής στις παραπάνω δραστηριότητες. 3. ΤΥΠΙΚΑ ΧΑΡΑΚΤΗΡΙΣΤΙΚΑ ΤΗΣ ΕΡΓΑΣΙΑΣ Υποβάλλονται δύο αντίγραφα της εργασίας για αξιολόγηση. Το υπόδειγμα παρουσίασης δίνεται στην παράγραφο 5. Μήκος Το υποδεικνυόμενο μήκος για την εργασία είναι σελίδες Α4 αυτοτελούς κειμένου με διάστιχο 1.5 και γραμματοσειρά 11 Times. Αν υπάρχουν λίστες προγραμμάτων, πίνακες κτλ να τοποθετηθούν υποχρεωτικά σε παράρτημα. Παρουσίαση Η εργασία παραδίδεται σε έντυπη (τρία αντίτυπα) και ηλεκτρονική μορφή (CD/ DVD-ROM). Οι σελίδες αριθμούνται ακολουθιακά, με περιθώρια αριστερά, δεξιά, άνω και κάτω όπως ορίζονται από τη βασική ρύθμιση σελίδων του κειμενογράφου MS Word. Το ένα αντίτυπο είναι πρωτότυπη εκτύπωση και τα άλλα καλής ποιότητας φωτοαντίγραφα. Το πρωτότυπο θα μείνει στη βιβλιοθήκη του Τμήματος. 3.3 Βιβλιογραφικές Αναφορές Ο βασικός κανόνας είναι ότι όλο το υλικό που χρησιμοποιήθηκε αναφέρεται και παραπέμπεται πλήρως. Αυτό είναι απαραίτητο για τους εξής λόγους. Ο αναγνώστης μπορεί να ελέγξει τα δεδομένα, αναγνωρίζεται η συνεισφορά των άλλων και βοηθά άλλους που θα ήθελαν να αναλάβουν παρόμοιες εργασίες ή να προχωρήσουν το πεδίο περαιτέρω. Μη παραπεμπόμενες παράγραφοι ή φράσεις που ελήφθησαν από βιβλία ή άρθρα θα θεωρηθούν λογοκλοπή πράγμα που θα επιφέρει σχετική ποινή από την Επιτροπή Μεταπτυχιακού. Εντός κειμένου, μια παραπομπή να έχει τη μορφή «Dixit, 1990» ή «Dixit (1990)». Για περισσότερους από τρεις συγγραφείς να χρησιμοποιείται η παραπομπή «Dixit et all» αλλά να αναφέρονται όλοι οι συγγραφείς στο βιβλιογραφικό κατάλογο στο τέλος του κειμένου.\n4 3.4 Υποβολή Εργασίας Οι εργασίες πρέπει να υποβληθούν στη Γραμματεία Μεταπτυχιακού έως την 30 η Σεπτεμβρίου. Ακολουθούν οι παρουσιάσεις των εργασιών τους επόμενους δύο μήνες. 4. ΑΞΙΟΛΟΓΗΣΗ ΤΩΝ ΕΡΓΑΣΙΩΝ 4.1 Διαδικασία Αξιολόγησης Κάθε εργασία θα αξιολογηθεί ανεξάρτητα, από δύο βαθμολογητές, εκ των οποίων ο ένας δύναται να προέρχεται από το ΙΕΣΟΕΛ. Η τελική βαθμολογία θα προκύψει από τον μέσο όρο των δύο βαθμών. 4.2 Βαθμολόγηση Περιεχομένου Το περιεχόμενο της εργασίας μετρά κατά 90% στην ολική αξιολόγηση και όπως σημειώθηκε προηγουμένως, οι εξεταστές θα δουν κατά πόσο η εργασία ανταποκρίνεται στα αναληφθέντα θέματα που τέθηκαν στην παράγραφο 2. Τα κύρια σημεία εξέτασης είναι τα εξής: 1. Ικανοποίηση στόχων εργασίας. 2. Οργανωμένος τρόπος παρουσίασης. 3. Καλός ορισμός προβλήματος. 4. Χρήση κατάλληλων εργαλείων και τεχνικών που επελέγησαν για την επίλυση. 5. Κατάλληλη ερμηνεία και αιτιολόγηση, εντός των ορίων της εργασίας, των επιλογών των εργαλείων, λύσεων, κριτηρίων κ.λ.π. 6. Αποτελεσματική υλοποίηση και τεκμηρίωση της επιλεγείσας λύσης. Οι τεχνικές και θεωρητικές δυσκολίες του θέματος της εργασίας επίσης θα ληφθούν υπόψη από τους εξεταστές. Αξίζει να σημειώσουμε ότι σε όρους περιεχομένου δύο κοινά λάθη σε εργασίες είναι τα εξής. Πρώτον, δαπάνη πολύ χρόνου στη συζήτηση γενικοτήτων σε βάρος της ουσιαστικής συζήτησης επί των επιμέρους θεμάτων του αντικειμένου. Δεύτερον, μακρά μεν περιγραφή, σύντομη δε εκτίμηση των κρίσιμων αξιολογήσεων. Η σωστή ισορροπία είναι σημαντική και αποτελεί καλή ένδειξη ικανότητας του γράφοντος. 4.3 Βαθμολόγηση Προφορικής Υποστήριξης Έπειτα από τη βαθμολόγηση της εργασίας ο φοιτητής καλείται να πραγματοποιήσει προφορική παρουσίαση και να απαντήσει στα ερωτήματα των δύο βαθμολογητών. Η προφορική υποστήριξη συμμετέχει κατά 10% στην τελική αξιολόγηση. Λαμβάνεται υπ όψη η σαφήνεια του λόγου, η ευκρίνεια, η δυνατότητα μετάδοσης των σπουδαιότερων σημείων, η σωστή χρήση του χρόνου. 4.4 Βαθμολόγηση Παρουσίασης Οι εξεταστές θα αναφερθούν στη δομή του παρουσιαζόμενου θέματος, στη λογική ανάπτυξη με κατάλληλους τίτλους και στην εφαρμογή των αρχών της αποτελεσματικής συγγραφής (σαφήνεια, απλότητα, συνέπεια, ειλικρίνεια, περιεκτικότητα, εκφραστική δύναμη, εμφάνιση/ αναγνωσιμότητα, παραγραφοποίηση και στυλ. Προσοχή στα νοηματικά, συντακτικά, γραμματικά και τυπογραφικά λάθη). 4.5 Βελτίωση και Επανεξέταση Εργασίας\n5 Αν η Επιτροπή κρίνει ότι η εργασία χρειάζεται περαιτέρω βελτιώσεις, η εργασία επανυποβάλλεται σύμφωνα με τις υποδείξεις της Επιτροπής εντός του επομένου μηνός. Η διαδικασία αξιολόγησης έχει όπως περιγράφτηκε αλλά η βαθμολογία κατ ανώτατον δεν μπορεί να υπερβαίνει το 70% των ποσοστών που ορίζονται παραπάνω. 4.6 Απόρριψη Εργασίας Σε περίπτωση απόρριψης της εργασίας, η Επιτροπή θα αποφανθεί για περαιτέρω δράση. 5. ΚΑΝΟΝΕΣ ΠΑΡΟΥΣΙΑΣΗΣ ΕΡΓΑΣΙΑΣ 5.1 Τίτλος Ο τίτλος τοποθετείται στο εξώφυλλο της εργασίας, ακολουθούμενος από το ονοματεπώνυμο του φοιτητή και το πτυχίο που επιδιώκεται. Στην κορυφή του εξωφύλλου τίθεται ο τίτλος τμήματος και πανεπιστημίου. Στη βάση του εξωφύλλου τίθεται μήνας και έτος υποβολής της εργασίας. Στη δεύτερη σελίδα της εργασίας να γραφεί η φράση: «Ο υποψήφιος βεβαιώνει ότι η υποβληθείσα εργασία είναι προσωπική εκτός όπου γίνεται αναφορά στις εργασίες άλλων.» Ακολουθεί το όνομα του φοιτητή. 5.2 Περίληψη Τοποθετείται σε ξεχωριστή σελίδα και είναι μια περιεκτική παρουσίαση των στόχων της εργασίας. Δεν πρέπει να υπερβαίνει τη μία σελίδα Α Ευχαριστίες Προαιρετικό. 5.4 Σελίδα Περιεχομένων Περιέχει τον τίτλο κάθε κεφαλαίου και ενότητας ακολουθούμενα από τον αριθμό σελίδας τους. 5.5 Κύριο Σώμα Συνίσταται από κεφάλαια που υποδιαιρούνται σε ενότητες και υπο-ενότητες. Να αποφεύγετε τις πολλές υποδιαιρέσεις. Οι χ-αστι αναφορές στο κείμενο μπορούν να γίνονται με αριθμό σελίδας, αριθμό εδαφίου. 5.6 Αναφορές Άρθρο σε περιοδικό Hotelling, H. (1932). Edgeworth s taxation paradox and the nature of demand and supply function. Political Economy, vol. 40, pp Βιβλίο Varian, H.R. (1992). Microeconomics Analysis (3 ed.). New York: W.W. Norton & Company. Κεφάλαιο σε βιβλίο Lee, S.M., van Horn, J and Birsch, H. (1980). A Multiple Criteria Analysis Model for Academic Policies, Priorities and Budgetary Constraints. In: Multiple Criteria\n6 Decision Making: Theory and Applications, Fandel, G. and Gal, T. (eds), pp , New York: Springer Verlag. 5.7 Αρίθμηση Σελίδων Οι σελίδες πριν το Κύριο Σώμα πρέπει να φέρει ακολουθιακή Ρωμαϊκή αρίθμηση. Κάθε άλλη σελίδα πρέπει να φέρει ακολουθιακή Αραβική αρίθμηση.


Να βρέχει κανείς ή να μη βρέχει; - Green Pharmacies\nΑρχική / Θέματα Υγείας / Όταν το στόμα "λέει" πολλά για εμάς! / Να βρέχει κανείς ή να μη βρέχει;\nΝα βρέχει κανείς ή να μη βρέχει;\nΗ έλευση των social media, και ειδικότερα του Twitter, έφερε, μεταξύ άλλων, αυτό που είναι πλέον γνωστό ως “πόλεμος στα social media”. Οι υποστηρικτές μίας θέσης βάλλουν ομαδόν κατά των υποστηρικτών της αντίθετης θέσης, άλλες φορές με πάθος και πολλές φορές με χιούμορ (και κάποιες φορές, δυστυχώς, οξύνοντας το κλίμα).\nΓια το θέμα λοιπόν της βρεγμένης ή μη οδοντόβουρτσας, έχουν διεξαχθεί επανειλημμένα “πόλεμοι στο Twitter” ειδικά στον αγγλοσαξονικό κόσμο. Διατρέχοντας το ρίσκο να ξεκινήσουμε ένα παρόμοιο πόλεμο και στη χώρα μας (ένα ρίσκο που αποδεχόμαστε!) σας λέμε στο άρθρο που ακολουθεί τη δική μας γνώμη επάνω στο θέμα.\nΟι επιλογές δεν είναι μόνο δύο\nΠρώτα από όλα, ας τονίσουμε ότι στην ιεροτελεστία του βουρτσίσματος των δοντιών οι επιλογές δεν είναι μόνο δύο, αλλά τρεις:\nΠρώτα βρέξιμο της οδοντόβουρτσας και μετά τοποθέτηση οδοντόκρεμας\nΠρώτα τοποθέτηση οδοντόκρεμας και μετά βρέξιμο της οδοντόβουρτσας\nΤοποθέτηση οδοντόκρεμας σε στεγνή οδοντόβουρτσα χωρίς βρέξιμο σε καμία περίπτωση.\n(Υπάρχουν επίσης και κάποιοι άνθρωπου που βρέχουν την οδοντόβουρτσα και απλά απλώνουν την οδοντόκρεμα κατευθείαν στη γλώσσα – αλλά ας μείνουμε στα πιο συνηθισμένα πρωτόκολλα.)\nΗ αλήθεια είναι ότι και οι γνώμες των ειδικών διίστανται. Ας δούμε τα επιχειρήματα και από τις δύο πλευρές.\nΥπέρ του βρεξίματος της οδοντόβουρτσας\nΚάποιοι ειδικοί είναι απλά πραγματιστές. Ισχυρίζονται (και δεν έχουν άδικο) ότι ο σκοπός της χρήσης της οδοντόκρεμας είναι να λειτουργήσει ως ένα μέσο για να φτάσει το φθόριο στα δόντια. Πάνω σε αυτή τη λογική λοιπόν, εάν μία υγρή οδοντόβουρτσα καθιστά την εμπειρία του βουρτσίσματος πιο ευχάριστη, τότε, ναι, ας βρέχουμε την οδοντόβουρτσα.\nΚατά του βρεξίματος της οδοντόβουρτσας\nΚάποιοι άλλοι ειδικοί έχουν όμως αντίθετη άποψη. Ισχυρίζονται (και ούτε αυτοί έχουν άδικο) ότι βρέχοντας την οδοντόβουρτσα, απλά μαλακώνουμε τις τρίχες της και την κάνουμε λιγότερο αποτελεσματική στον καθαρισμό των δοντιών – ειδικά όταν αυτός ο καθαρισμός για πολλούς από εμάς διαρκεί πολύ λιγότερο από τα συνιστώμενα δύο λεπτά.\nΟ στόχος μας, λένε, δεν είναι να κάνουμε μία σαπουνάδα μέσα στο στόμα μας, αλλά να απομακρύνουμε τα βακτήρια από τη στοματική μας κοιλότητα.\nΚάτι που όλοι συμφωνούν\nΌμως και οι μεν και οι δε συμφωνούν στο εξής: εάν όντως βρέχετε την οδοντόβουρτσά σας, χρησιμοποιήστε όσο μικρότερη ποσότητα νερού γίνεται.\nΗ δική μας θέση είναι ότι ο καθένας πρέπει να αναπτύσσει τη ρουτίνα και την τεχνική βουρτσίσματος των δοντιών που τον βολεύει, τον ευχαριστεί, και, στο τέλος της ημέρας, αποδεικνύεται η πιο αποτελεσματική για αυτόν. Εάν για εσάς το να βάζετε την οδοντόβουρτσα στο στόμα σας στεγνή, σας φαίνεται τυραννικό, θα κάνετε περισσότερο κακό παρά καλό στα δόντια σας.\nΒρείτε λοιπόν το δικό σας πρωτόκολλο στο βούρτσισμα των δοντιών και ακολουθήστε το ανελλιπώς, δύο φορές την ημέρα. Και μαζί με αυτό, ακολουθήστε και τις παρακάτω συμβουλές.\nΔεν έχει σημασία αν χρησιμοποιείτε ηλεκτρική ή χειροκίνητη οδοντόβουρτσα, αρκεί να βουρτσίζετε τα δόντια σας για περίπου δύο λεπτά.\nΗ οδοντόβουρτσα πρέπει να έχει ένα μικρό κεφάλι και μια συμπαγή διάταξη στρογγυλεμένων τριχών.\nΤο βούρτσισμα ως τελευταία δραστηριότητα κάθε νύχτα είναι εξαιρετικά σημαντικό και μία συνήθεια που πρέπει απαραίτητα να καλλιεργείται στα παιδιά από την ηλικία των 7 ετών και μετά.\nΗ οδοντόκρεμα που χρησιμοποιείτε πρέπει να περιέχει τουλάχιστον 1.350 μέρη ανά εκατομμύριο φθόριο. Ελέγξτε τη συσκευασία για να δείτε πόσο φθόριο περιέχεται (θα δείτε την ένδειξη “ppm F”)\nΤα παιδιά δεν χρειάζεται να χρησιμοποιούν ειδική παιδική οδοντόκρεμα. Η κανονική λειτουργεί καλά και για αυτά. Απλώς βεβαιωθείτε ότι χρησιμοποιούν ποσότητα οδοντόκρεμας σε μέγεθος μπιζελιού και ότι δεν την καταπίνουν.\nΒεβαιωθείτε ότι βουρτσίζετε την εσωτερική επιφάνεια, την εξωτερική επιφάνεια και τη μασητική επιφάνεια όλων των δοντιών.\nΜόλις τελειώσετε το βούρτσισμα των δοντιών σας, φτύστε την υπερβολική οδοντόκρεμα αλλά προσπαθήστε να μην χρησιμοποιήσετε πολύ νερό για να ξεπλύνετε το στόμα σας, ώστε να μην παρασυρθεί το πολύτιμο φθόριο.\nΜετά το βούρτσισμα μην χρησιμοποιείτε αμέσως στοματικό διάλυμα (για τον ίδιο λόγο με το παραπάνω), αλλά περίπου μισή ώρα μετά.


Μεγάλη επιτυχία στο Σεμινάριο με θέματα «Επιθετικότητα» & «Εισαγωγή στην Βασική Υπακοή Σκύλων» - StarDogs.gr\nPrevious Article Ολοκλήρωση σειράς σεμιναρίων του StarDogs\nNext Article Ελληνικά Ζώα\nΜε μεγάλη συμμετοχή (200 άτομα) και επιτυχία διεξήχθη στις 10 Απριλίου το σεμινάριο εκπαίδευσης σκύλων με θέματα «Επιθετικότητα» & «Εισαγωγή στην Βασική Υπακοή Σκύλων». Η αίθουσα του πολιτιστικού κέντρου του Δήμου Αλίμου γέμισε από ζωόφιλους που ήθελαν να μάθουν σχετικά με τα προβλήματα που αντιμετωπίζουν στη συμβίωσή τους με τα αγαπημένα τους κατοικίδια.\nΟ κ. Γιάννης Αραχωβίτης επί 6 ώρες παρουσίασε τεχνικές αναλύσεις αλλά και απλές πρακτικές για το πώς θα προλαβαίνουμε /αποφεύγουμε/ θεραπεύουμε διάφορες μορφές επιθετικότητας και πως μπορούμε με απλό τρόπο να μάθουμε τα βασικά στα σκυλιά μας.\nΕπίσης έγινε παρουσίαση – ενημέρωση εκ μέρους της Royal Canin με θέμα «Υγιεινή Διατροφή Σκύλων» με εισηγητή τον κ. Χρήστο Τσαμίδη (βιολόγος).\nΟ κ. Γιάννης Αραχωβίτης (Θετικός Εκπαιδευτής Σκύλων-StarDogs.gr) παρουσίασε στο κοινό θέματα όπως η "Επιθετικότητα" & "Εισαγωγή στη Βασική Υπακοή Σκύλων"\nΌσοι παρακολούθησαν το σεμινάριο μπόρεσαν να προμηθευτούν και τα\nεκπαιδευτικά προιόντα του StarDogs (και το νέο βιβλίο -"Εκπαίδευσε το σκυλί\nσου ...Κάνονοντας Τίποτα")\nΦωτογραφία από το Σεμινάριο\nΗ συντονίστρια της εκδήλωσης κ. Πένυ Λάσκα (WebPet.gr)\nΟ κ. Γιάννης Αραχωβίτης (κεντρικός ομιλητής του σεμιναρίου StarDogs, ο κ.Κωνσταντίνος Γρυπονησιώτης (συνδιοργανωτής -WebPet.gr) και ο κ. Χρήστος Τσαμίδης (εισηγητής της Royal Canin)\nΟ κ. Κωνσταντίνος Γρυπονησιώτης από το "WebPet.gr" απονέμει τιμητική πλακέτα στο κ. Χρήστο Τσαμίδη (Royal Canin)\nΧρήστος Τσαμίδης (βιολόγος)\nH Royal Canin (μέγας σπόνσορας του σεμιναρίου) μοίρασε Δώρα και ομόρφυνε τη εκδήλωση\n200 άτομα έμειναν μέχρι τις 16.00 παρακουλουθόντας με μεγάλο ενδιαφέρον\nΗ κ. Τίνα Κασιδόκωστα απεύθηνε χαιρετισμό εκ μέρους της Συντονιστικής Φιλοζωικών Σωματείων Ελλάδος\nΤα μέλη του Ζωοφιλικού Συλλόγου Ελευσίνας φρόντισαν για την καλοπέραση των παρευρισκομένων\nΑπονεμήθηκε τιμητική πλακέτα στο Δήμο Αλίμου και στη Royal Canin\nΔιαβάστε τις κριτικές για το Σεμινάριο...\nΕυχαριστούμε όλους όσους συμμετείχαν και βοήθησαν ενεργά στην επιτυχία του σεμιναρίου.\nΜε τις ευχές μας για τις άγιες ημέρες του Πάσχα


Δεν επιτρέπονται οι διαδημοτικές μετακινήσεις στη Θεσσαλονίκη – Κλειστή παραμένει η αγορά\nΜόλις λίγες ώρες πριν την άρση των πρώτων περιοριστικών μέτρων, την οποία θα σηματοδοτούσε η επαναφορά των διαδημοτικών μετακινήσεων από σήμερα Σάββατο 3 Απριλίου, η Επιτροπή των Λοιμωξιολόγων έβαλε φρένο στον κυβερνητικό σχεδιασμό και με νέα εισήγησή της ζήτησε να συνεχίσει η απαγόρευση των μετακινήσεων μεταξύ των δήμων σε Θεσσαλονίκη, Αχαΐα και Κοζάνη.\nΗ κυβέρνηση, παρά το γεγονός ότι μόλις λίγες ώρες πριν ανακοίνωσε την άρση των πρώτων περιορισμών από σήμερα, τελικά έκανε πίσω και δέχθηκε την τελική εισήγηση των ειδικών. Στο πλαίσιο αυτό, σήμερα αναμένεται να ανακοινωθεί και τυπικά ότι στις τρεις περιοχές που βρίσκονται στο βαθύ κόκκινο, δεν θα επιτρέπονται οι μετακινήσεις μεταξύ των δήμων, όπως θα συμβαίνει στην υπόλοιπη Ελλάδα.\nΔεν ανοίγει το λιανεμπόριο στη Θεσσαλονίκη\nΟι νέες αποφάσεις συμπαρασύρουν και το λιανεμπόριο. Παρά τις επίσημες ανακοινώσεις περί επαναλειτουργίας των εμπορικών καταστημάτων από τη Δευτέρα, στις τρεις συγκεκριμένες περιοχές τα ρολά των καταστημάτων δεν θα σηκωθούν.\nΣτην υπόλοιπη Ελλάδα θα επιτρέπεται από τη Δευτέρα η πώληση εκτός καταστήματος με ραντεβού με το λεγόμενο click away και εντός καταστήματος πάλι με ραντεβού (click in shop). Εντός του καταστήματος θα επιτρέπεται 1 πελάτης ανά 25τμ με μέγιστο όριο 20 πελάτες κατά περίπτωση.\nKIDS SAVE LIVES – Τα Παιδιά Σώζουν Ζωές – Αντιμετώπιση πνιγμού (βίντεο)\nΚορωνοϊός: Από τις 7 Απριλίου στα φαρμακεία τα self test - Μαθητές Λυκείου και εκπαιδευτικοί σε προτεραιότητα\nΣε Pet Shop της Αθήνας η ινδική κόμπρα που παρολίγο να σκοτώσει τον 30χρονο


Κορονοϊός: Κρούσμα και στην Αίγινα | Κοινωνία | ANT1 News\nΕιδήσεις /ΚοινωνίαΔημοσίευση: 09 Αυγούστου 2020 16:49 | Ανανέωση: 09 Αυγούστου 2020 18:20\nΣυναγερμός στην Αίγινα μετά από κρούσμα κορονοϊού. Σε καραντίνα τέθηκε ξενοδοχείο. Η ανακοίνωση του Δημάρχου.\nΘετικός στον κορονοϊό διαγνώστηκε αλλοδαπός που διέμενε σε ξενοδοχείο στην Αίγινα. Ο ασθενής διακομίστηκε ήδη σε νοσοκομείο της Αθήνας.\nΤο δελτίο Τύπου του Δήμου Αίγινας:\n“Εχθές στις 11:30 μ.μ. ενημερώθηκα από την Διευθύντρια του Κέντρου Υγείας Αίγινας, ότι το βράδυ της Παρασκευής 7/8 διακομίστηκε με πλωτό μέσο ασθενής με συμπτώματα εκτενούς δύσπνοιας σε νοσοκομείο της Αθήνας, του έγινε δειγματοληπτικός έλεγχος COVID 19 και διαγνώστηκε θετικό.\nΣτις 8:30 π.μ. πραγματοποιήθηκε απολύμανση στους εξωτερικούς, κοινόχρηστους χώρους, και στα δωμάτια του ξενοδοχείου. Με την συνεργασία και τις συντονισμένες ενέργειες του κ. Χαράλαμπου Βασιλείου, Προϊσταμένου της Δ/νσης Δημόσιας Υγείας και Κοινωνικής Μέριμνας Περιφερειακής Ενότητας Πειραιά & Νήσων, την κα Σβετλάνα Λεονίδη, Δ/ντρια του Κέντρου Υγείας Αίγινας και του Χειρουργού κ. Σωκράτη Δούκα, μέλους της Επιτροπής Υγείας Αίγινας, πραγματοποιείται έρευνα τυχόν στενών επαφών του ασθενούς, για να υποβληθούν σε μοριακό έλεγχο. Από την έως τώρα έρευνα προέκυψε ότι ο ασθενής εισήλθε στη χώρα οδικώς, προσκόμισε αρνητικό αποτέλεσμα COVID 19 με ημερομηνία 30/7 και αφίχθη αυθημερόν στο ξενοδοχείο την 2/8.\nΕπίσης μας αναφέρθηκε ότι κατά την άφιξη του δήλωσε αδιαθεσία και παρέμεινε όλες τις ημέρες στο δωμάτιο του, όπου προσωπικό του ξενοδοχείου εξυπηρετούσε τις ανάγκες του.\nΕΝΟΤΗΤΕΣ Κρούσμα, Αίγινα, ξενοδοχείο, ΕΙΔΗΣΕΙΣ, ΕΙΔΗΣΕΙΣ ΣΗΜΕΡΑ, ΝΕΑ, Κορονοϊός - Απαγόρευση Κυκλοφορίας\nΚορονοπάρτι στην Κυψέλη: Ο Dj στον εισαγγελέα για εξηγήσειςΣήμερα 20:39 | Κοινωνία\nΙνδονησία: Θρίλερ με υποβρύχιο που αγνοείταιΣήμερα 20:30 | Κόσμος\nΚορονοπάρτι στην Κυψέλη: Ο Dj στον εισαγγελέα για εξηγήσεις20:39Ινδονησία: Θρίλερ με υποβρύχιο που αγνοείται 20:30Τροχαίο στο Μπαλί της Κρήτης: Δραματική έκκληση του πατέρα του Νάθαν μέσω του ΑΝΤ1 (βίντεο)20:21Κορονοϊός – Θεμιστοκλέους: Tο εμβόλιο της AstraZeneca είναι ασφαλές20:10 Lockdown - Πάσχα: τα μέτρα για μετακινήσεις, Λειτουργίες και μαζώξεις20:01Μητσοτάκης για Τουρισμό: Ανοίγει στις 15 Μαΐου με προδιαγραφές για τους εμβολιασμένους19:50Ολυμπιακός: Με το πρώτο γκολ του Παπασταθόπουλου νίκησε τον Αστέρα 19:41Κορονοϊός – Κικίλιας: Ξεκινά ο εμβολιασμός με AstraZeneca για τους άνω των 30 ετών19:30Εικοσιδυός γα εστίαση στον ΑΝΤ1: μεγάλη ανάσα το “άνοιγμα” των μαγαζιών (βίντεο)19:20Μητσοτάκης για σχολεία: Ανοίγουν στις 10 Μαΐου19:10Εμβολιασμοί για τον κορονοϊό: Κικίλιας και Ράπτη για το Σχέδιο “Ελευθερία” (βίντεο)19:01Φορολογικές δηλώσεις: Ποιοι απαλλάσσονται από τεκμήρια και e-αποδείξεις18:51Μητσοτάκης για Εστίαση: Ανοίγει σε εξωτερικούς χώρους18:43Πολιτική Προστασία: Ευρεία σύσκεψη για την έναρξη της αντιπυρικής περιόδου18:34Κορονοϊός: Ο “χάρτης” με τα κρούσματα της Τετάρτης18:25Κορονοϊός: “έκρηξη” στις εισαγωγές ασθενών και 3015 νέα κρούσματα18:15Μητσοτάκης: Πάσχα χωρίς μετακινήσεις, σταδιακή άρση του lockdown (βίντεο)18:07Δηλώσεις Μητσοτάκη για Πάσχα και lockdown (βίντεο)18:01Βαρουφάκης για 21η Απριλίου: Η Μνήμη δεν αρκεί17:50Αναδιώτης στο “Πρωινό”: Πήγα σε casting για τις “Άγριες Μέλισσες” (βίντεο)17:42


Στην Καλαμπάκα σήμερα η Αγία Ζώνη της Παναγίας – Στον Ι.Μ Ναό του Αγίου Βησσαρίωνος η υποδοχή – KALAMPAKA | ΕΙΔΗΣΕΙΣ | NEWS | METEORA\nΣτην Καλαμπάκα σήμερα η Αγία Ζώνη της Παναγίας – Στον Ι.Μ Ναό του Αγίου Βησσαρίωνος η υποδοχή\nΜεγάλη ευλογία για την επαρχία Καλαμπάκας αλλά και για ολόκληρη την Θεσσαλία αποτελεί η έλευση της Αγίας Ζώνης της Παναγίας μας ,\nBy admin\t On 9.11.2016 | 2:25\nΗ υποδοχή της Αγίας Ζώνης θα πραγματοποιηθεί υπό του Σεβασμιωτάτου Μητροπολίτου μας Σταγών και Μετεώρων κ. Σεραφείμ στα προπυλαια του Ι.Ν Αγιου Βησσαρίωνος 9 Νοεμβρίου 2016 και ώρα 17:00 μ.μ .\nΗ Αγία Ζώνη θα παραμείνει στην πόλη της Καλαμπάκας από σήμερα 9 Νοεμβρίου μέχρι τις 11 Νοεμβρίου 2016.\nΠρόγραμμα Ιερών Ακολουθιών Αγίας Ζώνης 9 – 11 Νοεμβρίου 2016\n17.00μ.μ Υποδοχή της Αγίας Ζώνης της Θεοτόκου υπό του Σεβασμιωτάτου Μητροπολίτου Σταγών και Μετεώρων κ. Σεραφείμ. Προσφωνήσεις επισήμων .\n7.30 π.μ – 10.30π.μ Όρθρος – Θεία Λειτουργία προεξάρχοντος του Πανοσιολογιοτάτου Αρχιμανδρίτου Εφραίμ Καθηγούμενο της Ιεράς Μεγίστης Μονής Βατοπαιδίου Αγίου Όρους , όπου και θα κηρύξει τον Θείο Λόγο .\nΗ Τίμια ή Αγία Ζώνη της Παναγίας, αποτελεί το μοναδικό Ιερό Κειμήλιο που σχετίζεται με τον επίγειο βίο της Θεοτόκου. Η Αγία Ζώνη είναι αυτή που είχε φτιάξει η ίδια η Θεοτόκος από τρίχες καμήλας.\nΣήμερα το μοναδικό σωζόμενο μέρος της βρίσκεται στην Ιερά Μονή Βατοπαιδίου στο Άγιον Όρος. Η ιστορία της Αγίας Ζώνης ξεκινά με την Κοίμηση της Θεοτόκου. Σύμφωνα με τις Γραφές, η Παναγία τάφηκε φορώντας την. Έφτασε, όμως, στα χέρια του Αποστόλου Θωμά με θαυματουργικό τρόπο.\nΣυγκεκριμένα, ο Θωμάς, ήταν ο μοναδικός Απόστολος που δεν βρέθηκε στην Γεσθημανή όταν η Παναγία τάφηκε. Η παράδοση θέλει τους υπόλοιπους να μεταφέρθηκαν κοντά στην Παναγία με νεφέλες . Αυτό έγινε και με τον Θωμά αλλά τρεις μέρες αργότερα. Όταν η νεφέλη τον πήγαινε στη Γεσθημανή συνάντησε την Παναγία την στιγμή της μεταστάσεως Της. Όταν δηλαδή σώμα και πνεύμα ανέβαινε στους ουρανούς. Τότε ο ίδιος ζήτησε από την Παναγία να του δώσει κάτι για ευλογία, και Εκείνη του έδωσε τη ζώνη της.\nΟ αυτοκράτορας κατέθεσε την Τίμια Ζώνη σε λειψανοθήκη που ονόμασε «Αγίαν Σορόν». Το 1204, κατά την Άλωση της Πόλης από τους Σταυροφόρους έγιναν λεηλασίες και αρπαγές πολύτιμων κειμηλίων και θησαυρών.\nΟρισμένα από αυτά, ήταν και κάποια τεμάχια της Αγίας Ζώνης. Ένα μέρος τους διασώθηκε και παρέμεινε στην Κωνσταντινούπολη. Ὁ Άγιος Κωνσταντίνος είχε κατασκευάσει ένα χρυσό σταυρό για να τον προστατεύει στις εκστρατείες. Πάνω του είχε τοποθετηθεί τεμάχιο του Τιμίου Ξύλου, θήκες με Άγια Λείψανα Μαρτύρων, και ένα τεμάχιο της Τίμιας Ζώνης.\nΚατά τη διάρκεια μιας εκστρατείας εναντίον των Βουλγάρων το Κειμήλιο χάθηκε. Σε μία μάχη εναντίον των Σέρβων, ο βουλγαρικός στρατός νικήθηκε από τον Σέρβο ηγεμόνα Λάζαρο, ο οποίος αργότερα δώρισε το Σταύρο του Αγίου Κωνσταντίνου στην Ιερά Μονή Βατοπαιδίου μαζί με το τεμάχιο της Τίμιας Ζώνης.


Σαντορίνη, εβδομάδα 41 | 2019 | Atlantea\nΑρχική ΕΠΙΚΑΙΡΟΤΗΤΑ ΣΑΝΤΟΡΙΝΗ Σαντορίνη, εβδομάδα 41 | 2019\nΣαντορίνη, εβδομάδα 41 | 2019\nΤην έκθεση “Πομπηία και Σαντορίνη: η αιωνιότητα σε μια μέρα” που φιλοξενεί η Scuderie del Quirinale, στη Ρώμη, εγκαινίασαν οι υπουργοί Πολιτισμού Ελλάδας και Ιταλίας.\nΣυνεργασία Δήμου Θήρας με MTC GROUP\nΣτον όμιλο MTC GROUP το έργο του Συμβούλου Διαχείρισης της Σαντορίνης ως τουριστικού προορισμού.\nΤο Τεχνικό Πρόγραμμα του Δήμου Θήρας 2020\nΠεριλαμβάνει τις μελέτες, τα συνεχιζόμενα και τα νέα έργα που προτείνονται για κατασκευή ανά δημοτική κοινότητα.\nΕπιτυχημένο το Santorini Experience 2019\nΣτη Σαντορίνη, για 5η συνεχή χρονιά, βρέθηκαν αθλητές από όλο τον κόσμο, ερασιτέχνες και επαγγελματίες, για τις ανάγκες του Santorini Experience, συνδυάζοντας τον ξεχωριστής ομορφιάς προορισμό, με τις δραστηριότητες του τρεξίματος και της κολύμβησης ανοιχτής θαλάσσης.\nΣαντορίνη: Ενημέρωση και επίσκεψη στο Ηφαίστειο\nΓΕΩΘΗΡΑ και ΙΜΠΗΣ διοργανώνουν ενημερώση για την κατάσταση του Ηφαιστείου στις 19/10 και περιήγηση στη Νέα Καμένη στις 20/10.\n19 Masters of Wine\nΣτη Σαντορίνη βρέθηκαν, από την Πέμπτη 3/10 μέχρι και το Σάββατο 5/10, 19 μέλη του Ινστιτούτου των Masters of Wine, στο πλαίσιο του επταήμερου ταξιδιού τους στην Ελλάδα.\nΣαντορίνη: Το πρόγραμμα της 56ης εθελοντικής αιμοδοσίας\nΠροηγούμενο άρθροΠροσωρινός ανάδοχος για το έργο αποκατάστασης ζημιών οδικού δικτύου στον Μονόλιθο\nΕπόμενο άρθρο10ο Διεθνές Φεστιβάλ Τουριστικών Ταινιών Αμοργού


Νέο SUV από τη Lamborghini στοχεύοντας την Κινεζική αγορά :: IX Auto\nΝέο SUV από τη Lamborghini στοχεύοντας την Κινεζική αγορά\nΗ Lamborghini είναι κοντά στη δημιουργία ενός νέου SUV, ακολουθώντας τις Bentley και Maserati, στοχεύοντας φυσικά κι αυτή στην αναπτυσσόμενη αγορά της Κίνας. Η Ιταλική μάρκα σπορ αυτοκινήτων θα παρουσιάσει μια μελέτη SUV στο σαλόνι αυτοκινήτου του Πεκίνου τον προσεχή Απρίλιο (2012) σχεδόν 2 δεκαετίες μετά τη διακοπή της θηριώδους LM002. Η έκδοση παραγωγής μπορεί να είναι διαθέσιμη μέχρι το 2016, σύμφωνα με πρόσωπο που γνωρίζει τα σχέδια της φίρμας, αλλά αρνήθηκε να επιβεβαιώσει πριν από την επίσημη ανακοίνωση της εταιρίας. «Οι Κινέζοι πελάτες λατρεύουν τα μεγάλα αυτοκίνητα τους. Όλες οι μάρκες κάνουν τα αυτοκίνητα πιο συγκεκριμένα για την Κινεζική αγορά», λέει χαρακτηριστικά ο κ. Christian Mastro, γενικός διευθυντής της Lamborghini για την περιοχή Ασίας-Ειρηνικού. Η Bentley θα εμφανίσει το δικό της SUV στη διεθνή έκθεση αυτοκινήτου της Γενεύης (8-18 Μαρτίου 2012).\nΤο μοντέλο μπορεί να βρίσκεται στις εκθέσεις της μάρκας μέχρι το 2015 αν ο όμιλος VW εγκρίνει το πρόγραμμα αυτό φέτος. Οι Bentley και Lamborghini ανήκουν στον όμιλο VW. Η Maserati, που ανήκει στη Fiat, θα ξεκινήσει την παραγωγή ενός SUV βασισμένο σε πλατφόρμα Jeep το 2013, που ονομάζεται σήμερα Kubang, ενώ το 2011 η Ferrari πρόσθεσε στη γκάμα της το FF, 4-κίνητο οικογενειακού χαρακτήρα μοντέλο, το μεγαλύτερο στη γκάμα της φίρμας, στην τιμή των 260.000 ευρώ. Οι κινήσεις αντανακλούν μια ανατολική στροφή, σε αντίθεση με τη γκάμα μοντέλων που αναπτύσσονται στην Ευρώπη, σε αναζήτηση μιας νέας τάξης εύπορων καταναλωτών σε χώρες όπως οι Κίνα και Ρωσία. Τα αυτοκίνητα θα είναι διαθέσιμα σε παγκόσμιο επίπεδο, αλλά με κύριο στόχο την αγορά της Κίνας. «Τα αυτοκίνητα πολυτελείας βρίσκονται στην κορυφή των επιθυμιών κατανάλωσης των πλούσιων Κινέζων.\nΟι κατασκευαστές πολυτελών αυτοκινήτων μπορούν να τολμήσουν κάτι καινούργιο», δήλωσε ο κ. Giuliano Noci, αντιπρύτανης του πανεπιστημίου της Κίνας του Πολυτεχνείου του Μιλάνου. Οι πλούσιοι Κινέζοι καταναλωτές έχουν μια περιορισμένη ιστορία με τις Ευρωπαϊκές μάρκες. Οι πωλήσεις των υπερπολυτελών αυτοκινήτων μπορεί σχεδόν να διπλασιαστεί στην Κίνα, με 8.100 οχήματα και αύξηση πάνω από 5 φορές στη Ρωσία, στα 500 μέχρι το 2015, σύμφωνα με την IHS Automotive. Ο ρυθμός ανάπτυξης είναι υψηλός, σε σύγκριση με μια αύξηση 21% στην Ευρώπη με 11.700 αυτοκίνητα κατά την ίδια περίοδο. Ακόμη και με την ανάπτυξη της Κινεζικής αγοράς στα πολυτελή οχήματα να επιβραδύνεται φέτος, οι αυτοκινητοβιομηχανίες βλέπουν μακροπρόθεσμα θετικά αποτελέσματα. Η στροφή των Maserati, Bentley και Lamborghini προς τα SUV, ακολουθεί τη στρατηγική της Porsche. Η Γερμανική φίρμα αναπτύχθηκε υπέρμετρα όταν ξεκίνησε το Cayenne το 2002. Η Porsche βασίζεται πλέον στην κατηγορία των SUV για περίπου τις μισές από τις παραδόσεις της, με το μοντέλο έχει μια λίστα αναμονής για περίπου έναν χρόνο στην Κίνα.\nΚαι η φίρμα από τη Στουτγάρδη δε σταμάτησε εδώ. Μετά το πολυτελές σπορ sedan Panamera το 2009, η Porsche θα παρουσιάσει την Macan, ένα συμπαγές SUV, μέσα στο 2013. Οι παραδόσεις των SUV πολυτελείας, συμπεριλαμβανομένων των Porsche Cayenne και Mercedes GL-Class, προβλέπεται να αναρριχηθούν 49% στην Κίνα, στις 265.200 το 2015, σχεδόν 3 φορές το ποσοστό αύξησης 18% της παγκόσμιας ζήτησης για τα οχήματα αυτά, σύμφωνα με την IHS. «Τα SUV παρουσιάζουν ένα μεγάλο ενδιαφέρον για πολλούς ανθρώπους, λόγω της θέσης οδήγησης, πάνω από όλους τους άλλους, αλλά και τις οδικές συνθήκες σε μερικές ταχέως αναπτυσσόμενες οικονομίες», δήλωσε ο κ. Ian Fletcher, αναλυτής της IHS με έδρα το Λονδίνο. Η κατηγορία αυτή είναι επίσης κερδοφόρα, διότι οι επιπλέον χώροι και η άνεση προτάσσουν υψηλότερες τιμές, ενώ οι αναπτυξιακές δαπάνες διατηρούνται υπό έλεγχο, καθώς δανείζονται τεχνολογία από άλλα μοντέλα, συμπληρώνει ο κ. Fletcher.\nΟι Bentley και Lamborghini μπορεί να χρησιμοποιήσουν μέρη από τη VW, αντιγράφοντας τη στρατηγική της Porsche με την Cayenne, ενώ η Maserati μπορεί να στηριχθεί στους πόρους της Fiat. «Με ένα SUV, υπάρχει μια μεγάλη ευκαιρία στις αναδυόμενες αγορές», δήλωσε ο κ. Rolf Frech, τεχνικός επικεφαλής της Bentley, ο οποίος μετακινήθηκε μετά από 28 χρόνια, τον περασμένο Νοέμβριο (2011) από την Porsche. Σκοπός είναι να γίνει η Bentley μια βιώσιμη επιχείρηση, το ίδιο που έγινε και με την Porsche, η οποία είχε επικεντρωθεί σε σπορ αυτοκίνητα πριν από το Cayenne. Η Bentley σκοπεύει να τοποθετήσει το δικό της SUV πάνω από την Cayenne Turbo, με μια τιμή πάνω από 100.000 ευρώ, δήλωσε τον Ιανουάριο (2012) ο επικεφαλής της Bentley, κ. Wolfgang Duerheimer. Η εταιρία επεκτείνει τη γκάμα της με την προσθήκη ενός 8-κύλινδρου κινητήρα για το κουπέ Continental. Το μοντέλο απευθύνεται σε μια νεώτερη πελατεία, καθώς ξεκινάει από τα 136.000 ευρώ, σε σύγκριση με τα περίπου 155.000 για την υφιστάμενη 12-κύλινδρη έκδοση.\n(Το θέμα αυτό αναρτήθηκε την 27/02/2012, 01:04 πμ.)\n(Το εικονιζόμενο μοντέλο είναι η Lamborghini LM002)


με φιλική υποστήριξη:\nΧωρίς φίλους δεν θα ήθελε να ζήσει κανένας, ακόμη και εάν είχε στην κατοχή του όλα τα αγαθά του κόσμου (Αριστοτέλης)\nΤην Δωρεά της FILIA Velbert συνεχίζει να διανέμει σε φορείς και ιδρύματα ο Βουλευτής Ροδόπης Evripidis Stylianidis. Σήμερα ο ΔΑΔΑΑ - Σύλλογος για Παιδιά και Ενήλικες με ΔΑΔ, Αυτισμό & Asperger ήταν αποδέκτης παιχνιδιών για τα παιδιά του συλλόγου ενώ λίγο νωρίτερα πολύτιμο ορθοπεδικό υλικό παρέλαβε το Γενικό Νοσοκομείο Κομοτηνής "Σισμανόγλειο"\nβίντεο EYXAPIΣTHPIO 1 EYXAPIΣTHPIO 2\nΗ Φιλία Φέλμπερτ (Filia Velbert) στηρίζει την Περιφερειακή Διεύθυνση Αστυνομίας των Ιονίων Νήσων\nμέσω πολυάριθμων δωρεών, όπως αστυνομικού εξοπλισμού και βοηθημάτων, καθώς και υπολογιστών και εκτυπωτών.\nΣτις αρχές του έτους παραδώσαμε υπολογιστές και εκτυπωτές στο τελωνείο των\nελληνοαλβανικών συνόρων και στο ελληνικό σχολείο του χωριού Λιβαδειά (Αλβανίας).\nΧάρη στις γενναιόδωρες δωρεές, ο Αντιπρόεδρος Λάζαρος Παπαϊωάννου μπόρεσε να παραδώσει\nφάρμακα και ορθοπεδικά βοηθήματα στο Κοινωνικό Φαρμακείο της πόλης της Ηγουμενίτσας.\nΜαζί με τον Έλληνα βουλευτή Γιόγιακα Βασίλειο, ο Αντιπρόεδρος Λάζαρος Παπαϊωάννου παρέδωσε\nέναν υπολογιστή στον πολιτιστικό σύλλογο «Άγιος Κοσμάς» με έδρα τη Λιβαδειά στην Κοινότητα της Φοινίκης.\nΈχει σχεδιαστεί για τις ανάγκες και τη λειτουργία του γραφείου τους.\nΠαράδοση δωρεάς στο στρατηγό της αστυνομίας Θεσπρωτίας κ. Ηλία Ντώντη από τον\nαντιπρόεδρο Λάζαρο Παπαϊωάννου της Φιλία Φέλμπερτ (Filia Velbert).\nΠαραδόθηκαν φακοί και εκτυπωτές για τη βελτιστοποίηση της εργασίας.\nΗ Φιλία Φέλμπερτ (Filia Velbert) ανέλαβε τα πλήρη έξοδα για την εσωτερική και εξωτερική\nανακαίνιση του δημοτικού σχολείου Ξηρολόφου "Αρχέα Ελαία". Αυτό επέτρεψε στο σχολείο να ξαναρχίσει να\nλειτουργεί. Στην ολοκλήρωση ήταν η γερμανίδα Επίτιμη Πρόξενος της Ηπείρου κα Κέρστιν Λόρ (Kerstin Lohr),\nτο Διοικητικό Συμβούλιο της Φιλία Φέλμπερτ (Filia Velbert) και ο Διευθυντής του Δημοτικού Σχολείου Ζήκος Γεώργιος.\nΣτις 23 Μαΐου 2017, η Φιλία Φέλμπερτ (Filia Velbert) και το Grecotel Corfu Imperial\nπαρέδωσαν ιατρική βαλίτσα με απινιδωτή στο σταθμό πρώτων βοηθειών στο νησί της Κέρκυρας.\nΗ δωρεά για την ανακαίνιση του ειδικού επαγγελματικού γυμνασίου του δήμου Φαιάκων στην Άνω\nΚορακιάνα Κέρκυρας δόθηκε από την Φιλία Φέλμπερτ (Filia Velbert), το Grecotel Corfu Imperial,\nτη νοσηλευτική υπηρεσία Stefanie Ε.Π.Ε. στο Βούπερταλ (Wuppertal),\nτο κατάστημα Ταπετσαριών στο Φέλμπερτ (Tapetenhalle Velbert) και τη Winner Batterie Greece.\nΦέτος, η Φιλία Φέλμπερτ (Filia Velber)t δώρισε λεωφορείο στην Αστυνομία Κέρκυρας για τη\nμεταφορά επιβατών καθώς και εξοπλισμό πρώτων βοηθειών στο Ναυτικό και στον οργανισμό «Το Χαμόγελο του\nΠαιδιού». Ο Νικόλαος Μπουικίδης και ο Λάζαρος Παπαϊωάννου παρέδωσαν το όχημα στον Αστυνομικό Διευθυντή\nΚέρκυρας κ. Γ. Αγαθά, για προσωπική χρήση της ΕΛΑΣ [Ελληνική Αστυνομία]\nΤύπος άρθρου Συνεισφορά διαφανειών βίντεο Πιστοποιητικό\nΤο ασθενοφόρο είναι το πιο σύγχρονο ασθενοφόρο στην περιοχή της Ηπείρου.\nΠαραδόθηκε από την Φιλία Φέλμπερτ (Filia Velbert) στην υπηρεσία διάσωσης Θεσπρωτίας (Ηγουμενίτσα).\nΟ Γερμανός Επίτιμος Πρόξενος (κέντρο), ο επικεφαλής της υπηρεσίας διάσωσης Ηπείρου (δεξιά)\nκαι ο διευθυντής του νοσοκομείου Φιλιατών (αριστερά) ήταν παρόντες στην παράδοση.\nΗ Φιλία Φέλμπερτ (Filia Velbert) ευχαριστεί χορηγούς και υποστηρικτές της\nΧόλγκερ Ρίχτερ προσκάλεσαν στο Γενικό Προξενείο στο Ντίσελντορφ στις 8 Σεπτεμβρίου 2014.... Συνέχισε να διαβάζεις\nΔωρεές Απρίλιος/Μάιος 2014\nΧάρη στην υπέροχη υποστήριξη ενός γενναιόδωρου χορηγού και την εξαιρετική δουλειά έξι συναδέλφων του εθελοντικού πυροσβεστικού σώματος Velbert/Löschgruppe Velbert-Langenberg, δύο μεταχειρισμένα και πλήρως εξοπλισμένα οχήματα της πυροσβεστικής ομάδας, καθώς και ένα μεταχειρισμένο και επίσης εξοπλισμένο ασθενοφόρο ήταν διαθέσιμα στα τέλη Απριλίου και αρχές Μαΐου 2014 για Μεταφορά – μετά από εκτεταμένες επισκευές – και παράδοση σε κοινότητες στην Ήπειρο και στο νησί της Κέρκυρας.... Συνέχισε να διαβάζεις\nΔωρεές Οκτώβριο 2013\nΤον Οκτώβριο του 2013 μεταφέρθηκε μια «Mercedes Sprinter »μέσω των μελών του συλλόγου Χ. Ίσφορτ, Λ. Παπαϊωάννου και Χ. Ρίχτερ, που συνδέονται με τη μεταφορά περιπατητήρων, αναπηρικών αμαξιδίων, σακίδιο έκτακτης ανάγκης (ως εξοπλισμός στο «Mercedes Sprinter») και ιδιωτικές δωρεές σε ένα ορφανοτροφείο.... Συνέχισε να διαβάζεις\nΔωρεές Μάιος 2012\nΜετά την τελετή υπογραφής του πιστοποιητικού αδελφοποίησης μεταξύ των πόλεων της Ηγουμενίτσας και του Φέλμπερτ (Velbert), πραγματοποιήθηκε η πρώτη δωρεά του συλλόγου, ένα ηλεκτρικό αμαξίδιο, από τον Πρόεδρο Χόλγκερ Ρίχτερ, Λάζαρο Παπαϊωάννου και παρουσία του Δημάρχου Γεώργιου Κατσίνου προς τον κύριο Μπαξεβάνου για την με σκλήρυνση κατά πλάκας άρρωστη κόρη του.... Συνέχισε να διαβάζεις


Έφυγε από τη ζωή το ιστορικό στέλεχος της Νέας Δημοκρατίας, Ιωάννης Παλαιοκρασσάς... - Άμεση ενημέρωση για όλα τα πένθιμα γεγονοντα\nΑρχικήΕΠΙΚΑΙΡΟΤΗΤΑΈφυγε από τη ζωή το ιστορικό στέλεχος της Νέας Δημοκρατίας, Ιωάννης Παλαιοκρασσάς...\nΈφυγε από τη ζωή το ιστορικό στέλεχος της Νέας Δημοκρατίας, Ιωάννης Παλαιοκρασσάς…\nΣε ηλικία 85 ετών, έφυγε σήμερα, Σάββατο, 2 Οκτωβρίου, από τη ζωή, ο Ιωάννης Παλιοκρασσάς, ιστορικό στέλεχος της Νέας Δημοκρατίας. Είχε διατελέσει υπουργός Οικονομικών της κυβέρνησης Κωνσταντίνου Μητσοτάκη το 1990-1992 και υπήρξε στόχος της τρομοκρατικής επίθεσης της Ν.Δ. με ρουκέτα στην οποία έχασε σκοτώθηκε ο Θάνος Αξαρλιάν.\nΥπουργός Οικονομικών (Απρίλιος 1990 – Αύγουστος 1992)\nΥπουργός Εμπορίου και Βιομηχανίας (Αύγουστος 1992 – Δεκέμβριος 1992)\nΕπίτροπος Περιβάλλοντος και Αλιείας στην Ευρωπαϊκή Επιτροπή (Ιανουάριος 1993 – Ιανουάριος 1995). (Διαδέχθηκε τη Βάσω Παπανδρέου και τον διαδέχθηκε ο Χρήστος Παπουτσής).\nΒουλευτής Κυκλάδων το 1981, 1985, 1989 (Ιούνιο και Νοέμβριο) και 2004, υπηρετώντας έως τις 26 Μαρτίου 2004, οπότε παραιτήθηκε και αντικαταστάθηκε από την Αριάδνη Μανούσου – Μπινοπούλου.\nΥπουργός Οικονομικών (1990 – 1992)\nΟ τότε υπουργός Οικονομικών σώθηκε από τύχη με μικρά εγκαύματα στο πρόσωπο και στο χέρι. Αργότερα τον επισκέφθηκε ο υπουργείο Οικονομικών ο τότε πρωθυπουργός Κωνσταντίνος Μητσοτάκης ο οποίος δήλωσε χαρακτηριστικά: «Η ρουκέτα πέρασε από πάνω του. Ήταν ρουκέτα η οποία εξαπελύθη από τον πρώτο όροφο της απέναντι πολυκατοικίας. Πέρασε ευτυχώς πάνω από το αυτοκίνητό τους, κτύπησε ένα άδειο αυτοκίνητο το οποίο κάηκε. Η 17 Ν αργότερα σε προκήρυξή της ανέφερε μεταξύ άλλων ότι ο τότε υπουργός Παλαιοκρασσάς έγινε στόχος γιατί εξέφραζε την οικονομική πολιτική της κυβέρνησης.


ΚΡΑΧΤΗΣ: Η ΚΡΙΣΗ, Η ΥΦΕΣΗ, Η ΦΘΑΡΜΕΝΗ ΚΑΙ ΔΙΕΦΘΑΡΜΕΝΗ ΠΑΓΚΟΣΜΙΟΠΟΙΗΜΕΝΗ ΟΙΚΟΝΟΜΙΑ,ΔΕΙΧΝΟΥΝ ΠΩΣ Ο ΒΑΣΙΛΙΑΣ "ΚΑΠΙΤΑΛΙΣΜΟΣ" ΕΙΝΑΙ ΓΥΜΝΟΣ ΚΑΙ Ο ΜΑΡΞΙΣΜΟΣ ΣΕ ΛΗΘΑΡΓΟ\n-Μετά την κατάρρευση του ανύπαρκτου "υπαρκτού" σοσιαλισμού της ΕΣΣΔ και των καθεστώτων των χωρών-μελών του Συμφώνου της Βαρσοβίας το 1989, οι πάσης φύσεως ιδεολογικοί ινστρούχτορες του καπιταλισμού και, ειδικά οι πιο σκληροί νεοφιλελεύθεροι ,άδραξαν την ...ευκαιρία, και απαξίωσαν στην πράξη κάθε προσπάθεια ανασυγκρότησης μίας σύγχρονης πολιτικής σκέψης με τον σοσιαλισμό σε πρώτο πλάνο.\n- Για λίγα χρόνια, με την γιγάντωση κοινωνικών κινημάτων , αλλά μετά κατακτήσεις των κοινωνικών κινημάτων, η αριστερή και η μαρξιστική σκέψη άρχισε να κερδίζει λίγο απο το χαμένο έδαφος και να προβάλλει αξιώσεις εγκυρότητας και εναλλακτικής πρότασης.\n- Ομως ο καπιταλισμός είχε το αντίδοτο, αφού εφευρέθηκε ένα νέο «μότο»: δεν έχετε εναλλακτικό πρόγραμμα! Δηλαδή έλγε σε όλους αυτούς που διατείνονταν υπέρ του σοσιαλισμού και κατά του καπιταλιστικού συστήματος, ότι αποτύχατε, δέν έχετε την εναλλακτική πειστική πρόταση...\n- Το "δεν έχετε εναλλακτικό πρόγραμμα"! δέν ήταν κάποια καινούργια ιδέα που διατυπώθηκε για πρώτη φορά.Το ίδιο επιχείρημα το είχαμε ξανακούσει, αλλά απο άλλα στόματα, αυτά των Μαρξιστών που κατηγορούσαν τους πάσης φύσεως μη Μαρξιστές αντιπάλους τους, ότι είτε δεν ήθελαν να αλλάξουν τίποτα ως γνήσιοι συντηρητικοί ,είτε ότι οι φιλελεύθερες μεταρρυθμίσεις που πρότειναν ήταν επιφανειακές και δεν επέφεραν ουσιαστικές αλλαγές ή ανατροπές του συστήματος. Ταίριαζε γάντι με την γνωστή ατάκα του Κάρολου Μαρξ: «Οι φιλόσοφοι έχουν ερμηνεύσει τον κόσμο με διάφορους τρόπους. Το θέμα όμως είναι να τον αλλάξουν».\n- Αλλά και άν οι μαρξιστές ή σοσιαλιστές ή αριστερίζοντες (όπως θέλετε τους ονομάζετε), είχαν θέσεις (τουλάχιστον ιδεολογικές) για τα τρωτά στρεβλά του καπιταλισμού, εκείνος επικράτησε και κατά την απλουστευμένη λογική των απανταχού νεοφιλελευθέρων κυριάρχησε.\n- Ελα όμως που η κρίση του καπιταλιστικού συστήματος προβλέφθηκε στις αναλύσεις του καπιταλισμού από τον Μαρξ. Πολλοί δέ, σύμφωνα με την σημερινή κρίση, λένε πως η πρόβλεψη του Μάρξ αποδείχθηκε σωστή.\n- ΕΛΕΓΕ ο Μαρξ ότι "η ελεύθερη αγορά λειτουργεί σαν ένα αλλότριο σύστημα με δική του ζωή. Είναι ένας μη ελέγξιμος και εκ φύσεως ασταθής μηχανισμός. Οδηγεί περιοδικά σε κρίσεις, κατά τις οποίες ένας μεγάλος αριθμός ανθρώπων χάνει τη δουλειά του και χρήσιμα μέσα παραγωγής καταστρέφονται.\n- Η κρίση που βιώνουν οι λαοί στην παγκοσμιοποιημένη οικονομία, είναι κρίση του καπιταλισμου , και είναι αποδειξη ότι το καπιταλιστικό σύστημα δεν είναι ικανό να ρυθμίσει τις παραγωγικές δυνάμεις που μόνο του δημιούργησε. Κατά τη γλαφυρή εικόνα του Μαρξ, είναι «σαν το μάγο που δεν μπορεί πια να ελέγξει τις δυνάμεις του κάτω κόσμου, που μόνος του κάλεσε με τα ξόρκια του». Περιοδικά, οι δυνάμεις παραγωγής αναπτύσσονται τόσο πολύ, ώστε να έρχονται σε σύγκρουση με τις ήδη υπάρχουσες καπιταλιστικές οικονομικές σχέσεις.γι αυτό το αποτέλεσμα είναι είναι κρίση του καπιταλισμού.\n- Να μήν αυταπατώνται οι λαοί για το μέλλον τους, θα είναι οδυνηρό, γιατί η ελεύθερη αγορά δεν είναι ο αγαθός αυτορρυθμιζόμενος μηχανισμός που οι φανατικοί της υποστηρικτές ισχυρίζονταν πως ήταν. Δεν εξυπηρετεί πάντα το κοινό καλό, ούτε οδηγεί νομοτελειακά στην οικονομική ανάπτυξη και ευημερία.\nΤουναντίον η κρίση που διέρχεται ο καπιταλισμός απο το 2007 και εντεύθεν είναι εμφανής, ίσως η μεγαλύτερη που γνωρίσαμε απο το 1930 και μετά,αφού ζήσαμε κατάρρευση τραπεζικών συστημάτων,κατακόρυφη πτώση όλων των χρηματιστηρίων ανα τον κόσμο,βαθεία ύφεση, που αγγίζει και τις πραγματικές οικονομίες πολλών κρατών.Βέβαια οι απανταχού οικονομολόγοι του θεωρητικοί του φιλελευθερισμού και του καπιταλισμού δέν μπόρεσαν να προβλέψουν την επερχόμενοι κρίση, πλήν ολίγων.\n- Η κρίση και η ύφεση είναι βαθειά, πώς ξεπερνιέται;Σύμφωνα με αυτά που ζούμε, βλέπουμε την αστική τάξη να προσπαθεί να την ξεπεράσει την κρίση με μαζική καταστροφή μέσων παραγωγης, με άγρια εκμετάλλευση των υπαρχουσών αγορών, αλλά και την κατάκτηση νέων αγορών.\n- Ομως ιστορικά έχει αποδιεχθεί ότι το καπιταλιστικό σύστημα είναι ασταθές, έχει περάσει πολλές κρίσεις,στις οποίες βλέπει κανείς την ύφεση να κυριαρχεί, όχι μόνο γιατί τα διευθυντήρια του καπιταλισμού δέν οδηγούν σωστά το τραίνο,αλλά γιατί το "τραίνο' του καπιταλισμού έχει τα δικά του αρνητικά χαρακτηριστικά και εγγενής αδυναμίες που μοιραί α οδηγούν στην κρίση και κατά τον Μάρξ στην κατάρευση.Ο Μάρξ πίστευε ότι το καπιταλιστικό σύστημα θα καταρεύσει και θα παραχωρήσει τη θέση του στον σοσιαλισμό.\n- Είναι η κρίση που βιώνουμε κρίση του καπιταλισμού;Είναι περίοδος που ζούμε η απαρχή ενός νέου ξεκινήματος εμφάνισης του "σοσιαλιστικού" μοντέλου; που θα φέρει στην επιφάνεια σκέψεις ξεπεράσματος της κρίσης με μία άλλη οικονομική θεωρία που θα επικρατήσει και θα εφαρμοστεί στον κόσμο;\n- Αναμφίβολα αυτή η κρίση είναι πολύ σοβαρή,το παγκόσμιο χρηματοπιστωτικό σύστημα βρέθηκε μπρός στον κίνδυνο της κατάρρευσης,οι λαοί υποφέρουν και ζούν κτην μεγαλύτερη ύφεση των τελευταίων δεκαετιών. Αποτελεί όμως αυτή η κρίση δυναμική που θα έδινε την ώθηση στους λαούς να στραφούν προς τον "σοσιαλισμό" και κάτω απο ποιά καθοδήγηση και με ποιά πειστήρια;Αρκεί μόνον η θεωρητική και η μηδενιστική κατακεράυνωση οτυ καπιταλιστικού συστήματος;\n- Κατά την ταπεινή μου γνώμη όχι.Γιατί εκτός απο την οικονομική πραγματικότητα και την κρίση που βιώνουν οι λαοί,απαιτείται και θετική πρωτοβουλία και πολιτική ε[πικράτηση δυνάμεων που θα οργανώσουν έτσι τις κοινωνίες, οι οποίες θα μπούν στην πρώτη γραμμή.Δέν είναι η κατάρευση του καπιταλισμού μία οικονομική μόνο διαδικασία, αλλά πρωτίστως είναι πολιτική, που θα βάλει ώς στόχο, όχι μόνο την πτώση του καταρέοντος καπιταλιστικού συστήματος, αλλά την αντικατάστασή του με το εναλλακτικό μοντέλο του "σοσιαλισμού".Εγχείρημα δύσκολο, αλλά όχι ακατόρθωτο. για την αλλαγή του καπιταλιστικού συστήματος.Γιατί δέν φτάνει μόνο ο αρνητισμός και η καταγραφή των λόγων της κρίσης,ο εντοπισμός των αδυναμιών και αδιεξόδων του καπιταλιστικού συστήματος, αλλά χρειάζεται και θετική ενέργεια για τη δημιουργία μιάς νέας εναλλακτικής κατάστασης, μιάς νέας τάξης πραγμάτων\n- Βέβαια για να πετύχεις στον σύγχρονο και παραπαίοντα καπιταλισμό, τέτοιου είδους αλλαγές, χρειάζεται να υπάρχουν οι πολιτικές δυνάμεις που θα δημιουργήσουν το καινούριο. Παρά το τεράστιο και διαρκώς αυξανόμενο άνοιγμα της ψαλίδας της ανισότητας και την ευρέως διασπαρμένη φτώχεια και μιζέρια, τέτοιες δυνάμεις δε φαίνεται να υπάρχουν. Αυτή τη στιγμή, φαίνεται, ότι δεν υπάρχουν αποτελεσματικές και πειστικές αντικαπιταλιστικές δυνάμεις. Ο Μαρξ πίστευε πως αυτές οι δυνάμεις θα γεννιόντουσαν μέσα από τον ίδιο τον καπιταλισμό.\nΔέν ξέρω όμως, δέν είμαι και πολύ σίγουρος ότι οι συνθήκες είναι τέτοιες που βραχυπρόθεσμα μπορεί να διαφανεί κάτι τέτοιο, πρώτον γιατί δέν πείθομαι ότι οι λαικές δυνάμεις που θα οδηγούσαν στην επίτευξη τέτοιου φιλόδοξου στόχου, είναι ώριμες και συντεταγμένες..\nΚαι παρά του ότι ο Βασιλιάς"καπιταλισμός" "είναι γυμνός... βρίσκεται σε "λήθαργο" και ο Μαρξισμός....\nΑναρτήθηκε από τον διαχειριστή του ΚΡΑΧΤΗΣ στις Τετάρτη, Φεβρουαρίου 16, 2011\nΗ ΚΡΙΣΗ, Η ΥΦΕΣΗ, Η ΦΘΑΡΜΕΝΗ ΚΑΙ ΔΙΕΦΘΑΡΜΕΝΗ ΠΑΓΚΟ...\nΤο βίντεο με τις αποκαλύψεις του Δ. Βουνάτσου για ...\nΤΟ ΝΕΟ ΔΙΟΙΚΗΤΙΚΟ ΣΥΜΒΟΥΛΙΟ ΤΗΣ Π.Α.Ε. ΠΙΕΡΙΚΟΣ\nΠυρά Παπακωνσταντίνου κατά τρόικας και ΝΔ «Ρεαλιστ...\nΤΣΜΠΙΟΝΣ ΛΙΓΚ - ΤΑ ΓΚΟΛ ΜΙΛΑΝ ΤΟΤΕΝΑΜ ΚΑΙ ΒΑΛΕΝΘΙ...\nΑΡΗΣ - ΜΑΝΤΣΕΣΤΕΡ ΣΙΤΥ 0-0 - ΟΙ ΚΑΛΥΤΕΡΕΣ ΦΑΣΕΙΣ Τ...\nΕπαναλειτουργία Εθνικού Εργαστηρίου Αναφοράς Βιοτο...\nΠΑΕ Πιερικός - Ανακοίνωση της ΠΑΕ Πιερικός για του...\nκ ΠΑΠΑΧΡΗΣΤΟΥ ....ΤΩΡΑ ΘΑ ΑΡΧΙΣΟΥΝ ΤΑ ΟΡΓΑΝΑ.....\nΓΙΑΝΝΗ ΑΜΟΙΡΙΔΗ ΠΕΣ ΤΟ ΜΑΣ ΑΛΗΘΕΥΕΙ ή Τι είχες Γιά...\nΑ.Ε. ΠΟΝΤΙΩΝ ΚΑΤΕΡΙΝΗΣ "Ικανοποίηση" για το τρίπον...\nΠΙΕΡΙΚΟΣ - "Χωρίς Λόπεζ" στην Βέροια - Με Ιωνικό θ...\nΝόμο για να μην μεταβιβάζεται ή πωλείται ελληνική ...\nΚΟΡΥΦΩΘΗΚΑΝ ΟΙ ΑΝΤΙΔΡΑΣΕΙΣ ΤΩΝ ΔΙΚΗΓΟΡΩΝ ΤΗΣ ΚΑΤΕΡ...